qundao/data-zh-poetry huggingface dataset:
露星亭
作者：叶适
朝代：宋

斗杓点翠为此城，四郊环拱来遥青。
知君欲览众山小，取砖磨就天上亭。
身心合于高处着，万象不语森凑泊。
古今月色递浅深，志士可惜虚光阴。
露星亭
作者：叶适
朝代：宋

斗杓点翠为此城，四郊环拱来遥青。知君欲览众山小，取砖磨就天上亭。身心合於高处着，万象不语森溱泊。古今月色递浅深，志士可惜虚光阴。
项君先有幽兴堂其子木即以名庵
作者：叶适
朝代：宋

平生意外事，身后有谁知。魄静云稀出，神游月共移。春茶翠旗展，霜荔锦幨垂。更欲添幽兴，惟消桂几枝。
项君先有幽兴堂其子木即以名庵
作者：叶适
朝代：宋

平生意外事，身后有谁知。魄静云稀出，神游月共移。春茶翠旗展，霜荔锦檐垂。更欲添幽兴，惟消桂几枝。
题五畏斋
作者：叶适
朝代：宋

曹滕亦据南面权，坐衙吏贴羣趋先。
敢云威福自我出，下有赤子高苍天。
圣人迭兴建皇极，付祝长官尤恻恻。
前碑特立示铭诚，后榜七条垂训释。
冰清王令来调琴，四事未畏先畏心。
常将方寸勤管摄，不与外物相亏侵。
情防骄粗意防满，万事须还畏为本。
君不见匹夫胆大气如山，风浪只在须臾间。
题五畏斋
作者：叶适
朝代：宋

曹滕亦据南面槿，坐衙吏贴群趋先。敢云威福自我出，下有赤子高苍天。圣人迭兴建皇极，付祝长官尤恻恻。前碑持立示铭诚，后榜七条垂训释。冰清王令来调琴，四事未畏先畏心。常将方寸勤管摄，不与外物相亏侵。情防骄粗意防满，万事须要畏为本。君不见匹夫胆大气如山，风浪只在须臾间。
题人扇
作者：叶适
朝代：宋

外德欲晦，面目自蔽。
内德欲耀，肝胆毕照。
二法相除，我则有余。
穆如清风，用之不穷。
题人扇
作者：叶适
朝代：宋

外德欲晦，面目自蔽。内德欲耀，肝胆毕照。二法相除，我则有馀。穆如清风，用之不穷。
题仰孝廉事实后
作者：叶适
朝代：宋
体裁：五言律诗

孝子久传名，诚通物表灵。当年虎失猛，此日竹还青。墓垦无留菽，庭荒枕旧厅。惟存古题志，宝惜胜如经。
题刘潜夫诗什併以将行
作者：叶适
朝代：宋

寄来南岳第三藁，穿尽遗珠簇尽花。
几度惊教祝融泣，一齐传与尉佗夸。
龙鸣自满空中韵，凤咮都无巧后哇。
庾信不留何逊往，评君应得当行家。
题刘潜夫诗什并以将行
作者：叶适
朝代：宋

寄来南岳第三藁，穿尽遗珠簇尽花。几度惊教祝融泣，一齐传与尉佗誇。龙鸣自满空中韵，凤咮都无巧后哇。庾信不留何逊往，评君应得当行家。
题处州翔峰阁
作者：叶适
朝代：宋

九盘在州中，万山来四远。
纳于床笫近，寻丈未为褊。
日光既熙丽，风气亦清展。
悠然不离席，所得甚宏阐。
隠峰招伏岫，腾跃俱赴眼。
下视田中禾，藁粒犹可见。
临观要亲切，亦復贵眇缅。
峡山丝线窄，岳极瀛海眩。
君看齐云上，往往无际限。
何当蹑蓬莱，一泛五湖浅。
题处州翔峰阁
作者：叶适
朝代：宋

九盘在州中，万山来四远。纳于床第近，寻丈未为褊。日光既熙丽，风气亦清展。悠然不离席，所得甚宏阐。隐峰招伏岫，腾跃俱赴眼。下视田中禾，稿粒犹可见。临观要亲切，亦复贵渺缅。峡山丝线窄，岳极瀛海眩。君看齐云上，往往无际限。何当蹑蓬莱，一汎五湖浅。
题孙季蕃诗
作者：叶适
朝代：宋

子美太白常住世，佳人栩栩梦魂通。泻落天河浇汝舌，移来不周盪汝胸。千家锦机一手织，万古战场两峰直。孰南孰雅唤莫前，虚箫浪管吹寒烟。
题孙季蕃诗
作者：叶适
朝代：宋
体裁：古风

子美太白常住世，佳人栩栩梦魂通。泻落天河浇汝舌，移来不周荡汝胸。千家锦机一手织，万古战场两峰直。孰南孰雅唤莫前，虚箫浪管吹寒烟。
题学海楼
作者：叶适
朝代：宋
体裁：七言绝句

夜诵都忘浪枕喧，尔家江月旧楼存。新来转使朝宗近，目送风帆到海门。
题张提举园
作者：叶适
朝代：宋

竹外万云合，荷心一雁来。
若无歌舞闹，应有鬼神猜。
野岸锄难遍，幽根暖易栽。
前山未放入，好阁更南开。
题张提举园
作者：叶适
朝代：宋

竹外万云合，荷心一雁来。若无歌舞闹，应有鬼神猜。野岸锄难遍，幽根煖易栽。前山未放入，好阁更南开。
题彭泽县尉厅林壑之胜
作者：叶适
朝代：宋
体裁：七言律诗

彭泽西山天秘惜，渊明未敢发幽缄。始从石尉兼王尉，洗出前岩到后岩。也只暂时供步履，可能终老卸朝衫。应须却诵归来句，重把家园草自芟。
题扫心图
作者：叶适
朝代：宋

大心觉也无亏成，小心沤也随灭生。道人常与帚柄行，遇其歘起须扫清。世间亦有无根树，又言朗月当空住。劫尘颠倒不自繇，只笑本来无扫处。
题扫心图
作者：叶适
朝代：宋

大心觉也无亏成，小心沤也随灭生。道人常与箒柄行，遇其欻起须扫清。世间亦有无根树，又言朗月当空住。劫尘颠倒不自由，只笑本来无扫处。
题方武成诗卷·其一
作者：叶适
朝代：宋

闻说莆中方左钺，年登二十便长吟。
鬼神送与天成句，不道思多呕出心。
题方武成诗卷二首
作者：叶适
朝代：宋

闻说莆中方武成，年登二十便长吟。鬼神送与天成句，不道思多呕出心。自古诗人高远处，看君涉步迈前峰。谩呼贾岛为同社，莫遣陶潜是别宗。
题方武成诗卷二首·其一
作者：叶适
朝代：宋

闻说莆中方武成，年登二十便长吟。鬼神送与天成句，不道思多呕出心。
题方武成诗卷二首·其二
作者：叶适
朝代：宋
体裁：七言绝句

自古诗人高远处，看君涉步迈前峰。谩呼贾岛为同社，莫遣陶潜是别宗。
题施纸被蔡宣义所藏孙太守褒谕帖
作者：叶适
朝代：宋

乞子齁齁暖冻躯，押衙得得奉亲书。孙公已去蔡公死，近日乡人叹不如。
题施纸被蔡宣义所藏孙太守褒谕帖
作者：叶适
朝代：宋

乞子齁齁暖冻躯，押衙得得奉亲书。
孙公已去蔡公死，近日乡人嘆不如。
题李君亮义槩堂
作者：叶适
朝代：宋

分飧人所能，多至踰万亿。一朝可趣具，寒暑三十易。古之轑釜者，其始盖未惜。怀哉西方士，义重见寡特。招呼几州氓，岁岁青蔬食。雷声匕箸动，云涌床座窄。昔我手行粥，今也愆膂力。忆汝身自孩，又抱儿子吃。岂有不足叹，幸无嗟来色。天为产厥孙，文射最高策。劳君太史令，乞彼峨眉伯。出处善知时，教训陶美泽。筑堂事遗像，雅颂镌众墨。我歌则后矣，猗欤缀周什。
题李君亮义槩堂
作者：叶适
朝代：宋

分飧人所能，多至踰万亿。
一朝可趣具，寒暑三十易。
古之轑釜者，其始盖未惜。
怀哉西方士，义重见寡特。
招呼几州氓，岁岁青黄食。
雷声匕筯动，云涌床座窄。
昔我手行粥，今也愆膂力。
忆汝身自孩，又抱儿子吃。
岂有不足叹，幸无嗟来色。
天为产厥孙，文射最高策。
劳君太史令，乞彼峨眉伯。
出处善知时，教训陶美泽。
筑堂事遗像，雅颂镌众墨。
我歌则后矣，猗欤缀周什。
题柳山人壁二首
作者：叶适
朝代：宋

水北柳六一，家传掷卦灵。秋清演渔曲，春近著牛经。掩肆花竹秀，排门柑橘馨。应怜喜功者，虚要岘山铭。我病屡穆卜，山人不面谩。常言千日厄，未许一朝安。地上庸医满，天边恶曜攒。归根与复命，自笑此何难。
题柳山人壁二首·其一
作者：叶适
朝代：宋

水北柳六一，家传掷卦灵。
秋清演渔曲，春近着牛经。
掩肆花竹秀，排门柑橘馨。
应怜喜功者，虚要岘山铭。
题柳山人壁二首·其一
作者：叶适
朝代：宋
体裁：五言律诗

水北柳六一，家传掷卦灵。秋清演渔曲，春近著牛经。掩肆花竹秀，排门柑橘馨。应怜喜功者，虚要岘山铭。
题柳山人壁二首·其二
作者：叶适
朝代：宋

我病屡穆卜，山人不面谩。常言千日厄，未许一朝安。地上庸医满，天边恶曜攒。归根与复命，自笑此何难。
题柳山人壁二首·其二
作者：叶适
朝代：宋

我病屡穆卜，山人不面谩。
常言千日厄，未许一朝安。
地上庸医满，天边恶曜攒。
归根与復命，自笑此何难。
题椿桂堂
作者：叶适
朝代：宋

九官八士古之良，灵椿丹桂后腾芳。冯公诗意虽短陋，闾里传诵终难忘。君家同生五兄弟，短檠伴夜东方启。黄旗两记张庆闱，紵袍三号趋文陛。辞华标角人力能，科名均齐天所兴。作堂不须栋梁好，但种此木高千层。透日垂阴香未歇，满庭车骑同时列。更将磊砢替团团，留与北风观壮节。
题椿桂堂
作者：叶适
朝代：宋

九官八士古之良，灵椿丹桂后腾芳。冯公诗意虽短陋，闾里传诵终难忘。君家同生五兄弟，短檠伴夜东方启。黄旗两记张庆闱，纻袍三号趋文陛。词华标角人力能，科名均齐天所兴。作堂不须栋梁好，但种此木高千层。透日垂阴香未歇，满庭车骑同时列。更将磊砢替团团，留与北风观壮节。
题椿桂堂
作者：叶适
朝代：宋

九官八士古之良，灵椿丹桂后腾芳。
冯公诗意虽短陋，闾里传诵终难忘。
君家同生五兄弟，短檠伴夜东方启。
黄旗两记张庆闱，纻袍三号趋文陛。
辞华标角人力能，科名均齐天所兴。
作堂不须栋梁好，但种此木高千层。
透日垂阴香未歇，满庭车骑同时列。
更将磊砢替团团，留与北风观壮节。
题王叔范自耕园
作者：叶适
朝代：宋
体裁：七言律诗

自耕不要从人得，知在卢南第几街。吴地于今说佳丽，浙人自昔巧安排。包容花竹春留巷，谢遣蒲荷雪满涯。必想新园名字出，故时台馆半沉埋。
题费肃校书遗事
作者：叶适
朝代：宋

欲识隐居者，当年费懿恭。却辞金马直，归卧锡山峰。两诏终不起，一瓢长自从。儿孙尽登第，勿剪旧栽松。
题费肃校书遗事
作者：叶适
朝代：宋

欲识隐居者，录年费懿恭。却辞金马直，归卧锡山峰。两诏终不起，一瓢长自从。儿孙尽登第，勿剪旧栽松。
题费肃校书遗事
作者：叶适
朝代：宋

欲识隠居者，当年费懿恭。
却辞金马直，归卧锡山峰。
两诏终不起，一瓢长自从。
儿孙尽登第，勿剪旧栽松。
题贾俨不忘室
作者：叶适
朝代：宋

贾子好修士，躬耕鹿岩阿。茂木俯青泉，幽处堪逶迤。有室净棐几，图史参前罗。独能取我语，标榜相巍峨。我语不必记，子意故足多。物之徇外者，迅若横流波。当其一念觉，胼胝驻崩涡。神丸起痿瘵，厚纩还暄和。伦类苟通明，轨辙宁舛讹。但忧所见弱，缭如附松萝。舆薪岂不睹，奈此斤斧何。勿令学高山，所至才献坡。如于众稊稗，收拾同颖禾。虽云善端在，坐悼良时过。子先发曹掾，仁义躬濯磨。活人不知数，一善禳众瘥。每识饭牛下，有作宁戚歌。至今乡里敬，墓柏垂霜柯。子质复粹美，藻火兼佩珂。中夜再三叹，警策自诋诃。未合者参辰，巳逝者江河。所愿天爵尊，非必贵决科。
题贾俨不忘室
作者：叶适
朝代：宋

贾子好修士，躬耕鹿岩阿。
茂木俯青泉，幽处堪逶迤。
有室凈棐几，图史参前罗。
独能取我语，标榜相巍峩。
我语不必记，子意故足多。
物之徇外者，迅若横流波。
当其一念觉，胼胝驻崩涡。
神丸起痿瘵，厚纩还暄和。
伦类苟通明，轨辙宁舛讹。
但忧所见弱，缭如附松萝。
舆薪岂不睹，奈此斤斧何。
勿令学高山，所至纔献坡。
如于众稊稗，收拾同颖禾。
虽云善端在，坐悼良时过。
子先发曹掾，仁义躬濯磨。
活人不知数，一善禳众瘥。
每识饭牛下，有作宁戚歌。
至今乡里敬，墓柏垂霜柯。
子质復粹美，藻火兼佩珂。
中夜再三叹，警策自诋诃。
未合者参辰，已逝者江河。
所愿天爵尊，非必贵决科。
题贾俨不忘室
作者：叶适
朝代：宋

贾子好脩士，躬耕鹿岩阿。茂木俯青泉，幽处堪逶迤。有室净棐几，图史参前罗。独能取我语，标榜相巍峨。我语不必记，子意故足多。物之徇外者，迅若横流波。当其一念觉，胼胝驻崩涡。神丸起痿瘵，厚纩还暄和。伦类苟通明，轨辙宁舛讹。但忧所见弱，缭如附松萝。舆薪岂不睹，奈此斤斧何。勿令学高山，所至才献坡。如於众稊稗，收拾同颖禾。虽云善端在，会悼良时过。子先发曹掾，仁义躬濯磨。活人不知数，一善禳众瘥。每识饭牛下，有作甯戚歌。至今乡里敬，墓柏垂霜柯。子质复粹美，藻火兼佩珂。中夜再三叹，警策自诋诃。未合者参辰，已逝者江河。所愿天爵尊，非必贵决科。
题郑大惠诗卷
作者：叶适
朝代：宋

忆从草庐赴邻炊，涩雪搅筵糟涌糜。要当醺酣活肤凑，不许雕刻妨肝脾。何年儿孙锦绷裂，金涂门扉玉为切。吟中得眼万象通，浪吹狂歌总休歇。两家至今住连墙，读书闻鸡夜相将。经明先入韦平室，句好还升李杜堂。
题郑大惠诗卷
作者：叶适
朝代：宋

忆从草庐赴邻炊，涩雪搅筵糟涌糜。
要当醺酣活肤腠，不许雕刻妨肝脾。
何年儿孙锦䙀裂，金涂门扉玉为切。
吟中得眼万象通，浪吹狂歌总休歇。
两家至今住连墙，读书闻鷄夜相将。
经明先入韦平室，句好还升李杜堂。
题郭希吕刘咏道游鴈荡诗后
作者：叶适
朝代：宋

隠刘甘隠沦，老郭亦离羣。
自锁鱼亭月，同穿雁荡云。
排峰造龙质，悬水迸帘纹。
百种聚奇怪，从君句裏分。
题郭希昌刘咏道游雁荡诗后
作者：叶适
朝代：宋
体裁：五言律诗

隐刘甘隐沦，老郭亦离群。自锁鱼亭月，同穿雁荡云。排峰造龙质，悬水迸帘纹。百种聚奇怪，从君句里分。
题阎才元喜雪堂·其三
作者：叶适
朝代：宋

檐角低隈小凭栏，霏霏只合对高寒。
他年认得名堂意，不作销金暖帐看。
题阎才元喜雪堂三首
作者：叶适
朝代：宋

东来十月黄尘满，霰点霜花总未堪。恰是使君诚意足，带将腊雪赴荆南。平压龙山五尺危，堕鸢何处避阴威。渐令融罢春泥软，麦浪黏天燕子飞。檐角低猥小凭栏，霏霏只合对高寒。他年认得名堂意，不作销金煖帐看。
题阎才元喜雪堂三首·其一
作者：叶适
朝代：宋
体裁：七言绝句

东来十月黄尘满，霰点霜花总未堪。恰是使君诚意足，带将腊雪赴荆南。
题阎才元喜雪堂三首·其三
作者：叶适
朝代：宋

檐角低猥小凭栏，霏霏只合对高寒。他年认得名堂意，不作销金煖帐看。
题阎才元喜雪堂三首·其二
作者：叶适
朝代：宋
体裁：七言绝句

平压龙山五尺危，堕鸢何处避阴威。渐令融罢春泥软，麦浪黏天燕子飞。
高宗皇帝挽词二首
作者：叶适
朝代：宋

何止超前代，功隆道更尊。几同造区夏，还复外乾坤。黄屋尧年度，青山禹穴昏。遗民犹望幸，泪血洒中原。河济初开府，江淮晚视师。缵戎繇子圣，永命独天知。鹤唳空虚警，云生仗自移。上哀何以称，卒代继周时。
高宗皇帝挽词二首·其一
作者：叶适
朝代：宋
体裁：五言律诗

何止超前代，功隆道更尊。几同造区夏，还复外乾坤。黄屋尧年度，青山禹穴昏。遗民犹望幸，泪血洒中原。
高宗皇帝挽词二首·其一
作者：叶适
朝代：宋

何止超前代，功隆道更尊。
几同造区夏，还復外干坤。
黄屋尧年度，青山禹穴昏。
遗民犹望幸，泪血洒中原。
高宗皇帝挽词二首·其二
作者：叶适
朝代：宋

河济初开府，江淮晚视师。
缵戎由子圣，永命独天知。
鹤唳空虚警，云生仗自移。
上哀何以称，卒代继周时。
高宗皇帝挽词二首·其二
作者：叶适
朝代：宋

河济初开府，江淮晚视师。缵戎繇子圣，永命独天知。鹤唳空虚警，云生仗自移。上哀何以称，卒代继周时。
魏华甫鹤山书院
作者：叶适
朝代：宋

苍崔有顶我为庐，日君月妃霍下趋。梳风洗雨耳自醒，玉帝诏许担宸居。周公仲尼在左右，勘点六籍开凡愚。曾经秦祸多散阙，郑笺毛传悲纷如。精神感通若亲授，损益殷夏还其初。忆君低回校天禄，高论自遣陈言锄。况今卓绝离人境，妙悟岂可常情拘。飘零每疑梦魂到，惝慌忽堕西南书。韩吕之相以类聚，程张之师以道俱。业调甘酸嗜秦炙，肯逐象罔迷玄珠。分明愤发贯篇首，端的镂写传吾徒。乃知山中新所得，慢简閒编皆弃馀。脩林远岭秋映蔽，浓花近院春扶疏。彫胡已馈豆笾静，黄独未斸筐篮孤。垂竿桐江笑短弱，负鼎莘野嫌豪粗。岷峨崔嵬留后拒，滟滪突兀催前驱。莫嗔猿鹤不解事，与民由之诚丈夫。
魏华甫鹤山书院
作者：叶适
朝代：宋

苍崖有顶我为庐，日君月妃崖下趋。
梳风洗雨耳目醒，玉帝诏许瞻宸居。
周公仲尼在左右，勘点六籍开凡愚。
曾经秦祸多散阙，郑笺毛传悲纷如。
精神感通若亲授，损益殷夏还其初。
忆君低回校天禄，高论自遣陈言锄。
况今卓绝离人境，妙悟岂可常情拘。
飘零每疑梦魂到，戃慌忽堕西南书。
韩吕之相以类聚，程张之师以道俱。
业调甘酸嗜秦炙，肯逐象罔迷玄珠。
分明愤发贯篇首，端的镂写传吾徒。
乃知山中新所得，慢简闲编皆弃余。
修林远岭秋映蔽，浓花近院春扶疎。
雕胡已馈豆笾静，黄独未斸筐篮孤。
垂竿桐江笑短弱，负鼎莘野嫌豪粗。
岷峨崔嵬留后拒，滟滪突兀催前驱。
莫嗔猿鹤不解事，与民由之诚丈夫。
魏华甫鹤山书院
作者：叶适
朝代：宋

苍崖有顶我为庐，日君月妃崖十趋。梳风洗雨耳目醒，玉帝诏许瞻宸居。周公仲尼在左右，勘点六籍开凡愚。曾经秦祸多散阙，郑笺毛传悲纷如。精神感通若亲授，损益殷夏还其初。忆君低回校天禄，高论自遣陈言锄。况今卓绝离人境，妙悟岂可常情拘。飘零繁疑梦魂到，戃慌忽堕西南书。韩吕之相以类聚，程张之师以道俱。业调甘酸嗜秦炙，肯逐象罔迷玄珠。分明愤发贯篇首，端的镂写传吾徒。乃知山中新所得，慢简闲编皆弃馀。修林远岭秋映蔽，浓花近院春扶疎。彫胡已馈豆迁静，黄独未斸筐篮孤。垂竿桐江笑短弱，负鼎莘野嫌豪粗。岷峨崔嵬留后拒，滟澦突兀催前驱。莫嗔猿鹤不解事，与民由之诚丈夫。
鹿鸣宴诗
作者：叶适
朝代：宋

鹿鸣着周雅，取士各惟时。
永嘉近千载，文物盛于斯。
贤侯奉明指，荐棘锁秋扉。
希宝难聚识，独鉴防群嗤。
诚云得之慰，重为失者悲。
鄙夫素寡学，已老谩将知。
仰欣多材聚，俯愧隻影踦。
晴霜万里肃，威凤正高飞。
朝阳羽翙翙，春梧绿蕤蕤。
新荣忌轻觅，苦节誓终期。
鹿鸣宴诗
作者：叶适
朝代：宋

鹿鸣著周雅，取士各惟时。永嘉近千载，文物盛于斯。贤侯奉明指，荐棘锁秋扉。？宝难骤识，独鉴防群嗤。诚云得之慰，重为失者悲。鄙夫素寡学，已老谩将知。仰欣多材聚，俯愧只影踦。晴霜万里肃，威凤正高飞。朝阳羽翙翙，春梧绿蕤蕤。新荣忌轻觅，苦节誓终期。
鹿鸣宴诗
作者：叶适
朝代：宋
体裁：古风

鹿鸣著周雅，取士各惟时。永嘉近千载，文物盛于斯。贤侯奉明指，荐棘锁秋扉。�宝难骤识，独鉴防群嗤。诚云得之慰，重为失者悲。鄙夫素寡学，已老谩将知。仰欣多材聚，俯愧只影踦。晴霜万里肃，威凤正高飞。朝阳羽翙翙，春梧绿蕤蕤。新荣忌轻觅，苦节誓终期。
鹿鸣宴诗
作者：叶适
朝代：宋

鹿鸣著周雅，取士各惟时。永嘉近千载，文物盛於期。贤侯奉明指，荐棘锁秋扉。希宝难聚识，独鉴防群嗤。诚云得之慰，重为失者悲。鄙夫素寡学，已老谩将知。仰欣多材聚，俯愧只影踦。晴霜万里肃，威凤正高飞。朝阳羽翙翙，春梧绿蕤蕤。新荣忌轻觅，苦节誓终期。
齐云楼
作者：叶适
朝代：宋

天下雄诸侯，苏州数一二。都会自昔称，陪京今也贵。奕奕撰重楼，岧岧立平地。虚景混空苍，嚣声收远肆。闉阇虽散阔，栏槛皆堪记。向非土木力，焉能快高视。湖山西南维，江海东北塈。舍缓未为愚，疏达终多智。穷民一宵灯，细巧杂纹织。豪士三春卉，妖丽乱名字。侈甚见精诚，富余轾讲肄。先朝丰豫日，应奉稽古义。花纲飞入汴，石林鬼浮泗。天然造生活，始者行赈施。王公占上腴，邸观角奇致。是邦聚璀璨，四顾尽憔悴。狂风胡误濡足，遗爇等交臂。艰难屡省方，薄遽亏顿置。因循堕和好，挽仰销年岁。翻怜井邑盛，又使编氓匮。颇云鱼虾微，亦已困征税。人生贱苟免，所尚刚强气。呼鹰饱何待，暴虎怒斯易。吁嗟又悒悒，胡为长惴惴。夜闻踏歌喧，激列动哀思。吴俗固捷疾，吴后信蠭利。项梁起雠秦，子弟奋投袂。功成须力到，岂必资黠慧。宁羡鹊居巢，盍如蛉有类。未发忌先闻，因诗良自喟。
齐云楼
作者：叶适
朝代：宋

天下雄诸侯，苏州数一二。
都会自昔称，陪京今也贵。
奕奕撰重楼，岧岧立平地。
虚景混空苍，嚣声收远肆。
闉阇虽散阔，栏槛皆堪记。
向非土木力，焉能快高视。
湖山西南维，江海东北塈。
舒缓未为愚，疏达终多智。
穷民一宵灯，细巧杂纹织。
豪士三春卉，妖丽乱名字。
侈甚见精诚，富余轾讲肄。
先朝丰豫日，应奉稽古义。
花纲飞入汴，石林鬼浮泗。
天然造生活，始者行赈施。
王公占上腴，邸观角奇致。
是邦聚璀璨，四顾尽憔悴。
狂胡误濡足，遗爇等交臂。
艰难屡省方，薄遽亏顿置。
因循堕和好，俛仰销年岁。
翻怜井邑盛，又使编氓匮。
颇云鱼虾微，亦已困征税。
人生贱苟免，所尚刚强气。
呼鹰饱何待，暴虎怒斯易。
吁嗟久悒悒，胡为长惴惴。
夜闻踏歌喧，激烈动哀思。
吴俗固捷疾，吴兵信蠭利。
项梁起雠秦，子弟奋投袂。
功成须力到，岂必资黠慧。
宁羡鹊居巢，盍如蛉有类。
未发忌先闻，因诗良自喟。
齐云楼
作者：叶适
朝代：宋

天下雄诸侯，苏州数一二。都会自昔称，陪京今也贵。奕奕撰重楼，岧岧立平地。虚景混空苍，嚣声收远肆。闉阇虽散阔，栏槛皆堪记。向非土木力，焉能快高视。湖山西南维，江海东北塈。舒缓未为愚，疏达终多智。穷民一宵灯，细巧杂纹织。豪士三春卉，妖丽乱名字。侈甚见精诚，富馀轻讲肄。先朝丰豫日，应奉稽古义。花纲飞入汴，石林鬼浮泗。天然造生活，始者行赈施。王公占上腴，邸观角奇致。是邦聚璀璨，四顾尽憔悴。狂胡误濡足，遗爇等交臂。艰难屡省方，薄遽亏顿置。因循堕和好，俛仰销年岁。翻怜井邑盛，又使编氓匮。颇云鱼虾微，亦已困征税。人生贱苟免，所尚刚强气。呼鹰饱何时，暴虎怒斯易。吁嗟久悒悒，胡为长惴惴。夜闻踏歌喧，激烈动哀思。吴俗固捷疾，吴兵信蜂利。项梁起雠秦，子弟奋投袂。功成须力到，岂必资黠慧。宁羡鹊居巢，盍如蛉有类。未发忌先闻，因诗良自喟。
齐国太夫人挽词
作者：叶适
朝代：宋

风树秋悲乞暂閒，寿星霄陨几时还。子同房杜经纶地，夫在荀陈伯仲间。恩重七封开表海，行高三美勒名山。犹言未足平生养，看即元台恨莫攀。
齐国太夫人挽词
作者：叶适
朝代：宋

风树秋悲乞暂闲，寿星宵陨几时还。子同房杜经纶地，夫在荀陈伯仲间。恩重七封开表海，行高三美勒名山。犹言未足平生养，看即元台恨莫攀。
丁尚書挽詞二首·其一
作者：司馬光
朝代：宋

鳳蹕遊汾曲，非熊得偉人。
閨臺尤顯重，訓誥愈深淳。
論道參黄閣，横經侍紫宸。
如何天不愸，志業未全伸。
丁尚書挽詞二首·其二
作者：司馬光
朝代：宋

丹闕晨趨退，蕭然忘世榮。
閑齋虚自白，永日澹無營。
脫落簪纓累，沈冥丘壑情。
貪夫誠有激，千載素風清。
三月三十日微雨偶成詩二十四韻書懷獻留守開府太尉兼呈真率諸公
作者：司馬光
朝代：宋

春盡少歡意，昏昏睡思添。
正憂花意索，更用雨聲兼。
乍語鶯喉澀，慵飛柳絮黏。
落英紅沒砌，茂草碧侵簾。
寶相錦鋪架，酴醿雪擁簷。
沼萍浮鈿靨，林筍露犀尖。
坐惜光風駛，行愁畏日炎。
追隨任塵甑，歌笑望霜髯。
落筆詩情放，飛觥酒令嚴。
金丹呼勝彩，玉燭擢新籖。
傲岸冠巾側，淋浪襟袖霑。
饑仍留瘦馬，歸必待清蟾。
筋力雖無幾，娛遊亦未厭。
脫身離簿領，適性得閭閻。
多病非辭貴，無才豈飬恬。
清塗誠愧忝，微祿已傷廉。
日費須三爵，年支仰數縑。
糇糧粗能足，蓍蔡不煩占。
河洛今爲盛，圖書昔所潛。
家家花啓戶，處處酒飄帘。
温飽資兼愛，安平倚具瞻。
愚夫猶樂育，下客愈撝謙。
落拓形骸逸，優遊歳月淹。
餘生信多幸，狂醉亦無嫌。
三月二十五日安之以詩二絕見招作真率會光以無從者不及赴依韻和呈·其一
作者：司馬光
朝代：宋

真率由来無次第，經旬踰月不爲稀。
藍輿但恨無人舉，坐想紛紛醉落暉。
三月二十五日安之以詩二絕見招作真率會光以無從者不及赴依韻和呈·其二
作者：司馬光
朝代：宋

杯盤豐腆勝陶令，園沼繁華減白家。
惆悵佳辰掩蓬蓽，不陪高會賞鄰花。
三月十五日宿魏雲夫山莊
作者：司馬光
朝代：宋

先生嫌俗賓，猶與故鄉親。
不惜烟霞地，暫容繮鎻身。
林廬深有徑，雞犬四無鄰。
蔌蔌闇花墮，蒼蒼古柏春。
飯炊松粒細，盤采蕨芽新。
静覺精神健，閑知氣味真。
谿泉冷毛髪，山翠濕衣巾。
竹色消酲易，林聲破夢頻。
客輪来去轍，驛路古今塵。
明日空迴首，白雲應笑人。
三月晦日登豐州故城
作者：司馬光
朝代：宋

春盡蕪城天一涯，白榆生莢柳生花。
滿川戰骨知誰罪，深屬來人戒覆車。
上元書懷
作者：司馬光
朝代：宋

老去春無味，年年覺病添。
酒因脾積斷，燈爲目阿嫌。
勢位非其好，紛華已久厭。
唯餘讀書樂，暖日坐前簷。
上巳日與太學諸同舍飲王都尉園
作者：司馬光
朝代：宋

冠蓋鬰相依，名園花未稀。
游絲縈復展，狂絮墮還飛。
積弩遺風陋，蘭亭舊俗微。
何如詠沂水，春服舞雩歸。
上郡南三十里有相思亭在太山之麓二水所交平臯之上往來者徒習其名莫詳其義慶曆甲申歳余適延安過於其下于時夏虜梗邊征戍未息竊感東山采薇之義敘其情而愍其勞因作五詩庶幾不違周公之指且以釋亭之名爾·其一
作者：司馬光
朝代：宋

嶺上雙流水，猶知會合時。
行人過於此，那得不相思。
上郡南三十里有相思亭在太山之麓二水所交平臯之上往來者徒習其名莫詳其義慶曆甲申歳余適延安過於其下于時夏虜梗邊征戍未息竊感東山采薇之義敘其情而愍其勞因作五詩庶幾不違周公之指且以釋亭之名爾·其三
作者：司馬光
朝代：宋

塞下春寒在，東風雪滿鬚。
河陽機上婦，知我苦辛無。
上郡南三十里有相思亭在太山之麓二水所交平臯之上往來者徒習其名莫詳其義慶曆甲申歳余適延安過於其下于時夏虜梗邊征戍未息竊感東山采薇之義敘其情而愍其勞因作五詩庶幾不違周公之指且以釋亭之名爾·其二
作者：司馬光
朝代：宋

偃蹇登脩阪，高侵雲日間。
幾人征戍客，跋馬望家山。
上郡南三十里有相思亭在太山之麓二水所交平臯之上往來者徒習其名莫詳其義慶曆甲申歳余適延安過於其下于時夏虜梗邊征戍未息竊感東山采薇之義敘其情而愍其勞因作五詩庶幾不違周公之指且以釋亭之名爾·其五
作者：司馬光
朝代：宋

空外遊絲轉，飄揚似妾心。
别來今幾日，彷彿近雕陰。
上郡南三十里有相思亭在太山之麓二水所交平臯之上往來者徒習其名莫詳其義慶曆甲申歳余適延安過於其下于時夏虜梗邊征戍未息竊感東山采薇之義敘其情而愍其勞因作五詩庶幾不違周公之指且以釋亭之名爾·其四
作者：司馬光
朝代：宋

柳似妖饒舞，花如爛漫粧。
那堪隴頭水，嗚咽斷人腸。
不寐
作者：司馬光
朝代：宋

四遠寂然羣動收，只餘嚴鼓度坊樓。
無由更續三更夢，何處飛来一點愁。
不寐
作者：司馬光
朝代：宋

思夢久不效，良夜行已闌。
此心如杯水，擾易澄苦難。
百年能幾何，萬慮誰能殫。
棄置勿復尋，専取形神安。
中秋夕始平公命與考校諸君置酒賦詩
作者：司馬光
朝代：宋

月華秋色雨鮮新，萬里澄空不受塵。
兔濯素毛騰浩露，桂飄香實下飛輪。
光侵酒面寒無力，清入詩豪健有神。
坐客何須辭醉倒，相君應不惜車茵。
中秋陪張龍圖讌射堂初夕陰雲酒行頓解喜而成詠
作者：司馬光
朝代：宋

飛蓋共徘徊，西園高宴開。
秋雲惜明月，留待庾公來。
久雨效樂天體
作者：司馬光
朝代：宋

雨多雖可厭，氣涼還可喜。
欲語口慵開，無眠身懶起。
一榻有餘寛，一飯有餘美。
想彼廟堂人，正應憂燮理。
聞范景仁遷，居許昌爲詩。
之美舉進士寓京師此詩寄之
作者：司馬光
朝代：宋

結髪聲華盛，無疑屈未伸。
何妨久垂翅，從此欲驚人。
鷹擊天風壯，鵬飛海浪春。
行當解故褐，不惜化京塵。
之美訪及不獲展奉以詩爲謝
作者：司馬光
朝代：宋

昔君來闕下，定館必吾廬。
今者雖相值，依然是索居。
不堪休沐少，便使往還疏。
深愧原思巷，空迴長者車。
九日懷聶之美·其一
作者：司馬光
朝代：宋

錢唐江裏扁舟上，别後籬花幾度黄。
憂患縈心何繚繞，風光滿目盡凄凉。
誰同鑿落杯中酒，獨繫茱茰肘後囊。
可復無書道情素，雲間空有鴈南翔。
九日懷聶之美·其二
作者：司馬光
朝代：宋

太室横山蔽十里，相思空復上高臺。
瓮頭白酒行當熟，籬下黄花稍復開。
陶令不無同醉興，孟君況有解嘲才。
欲憑西北高風勢，飛度轘轅勸一杯。
九日登麻藺坂
作者：司馬光
朝代：宋

客路逢佳節，無歡更益愁。
前山造雲日，登陟不因遊。
二十七日邀子駿堯夫賞西街諸花
作者：司馬光
朝代：宋

今年節物非常晚，春盡西街花尚多。
試問二三真率友，小車籃舁肯重過。
二十六日作真率會伯康與君從七十八歳安之七十七歳正叔七十四歳不疑七十三歳叔達七十歳光六十五歳合五百一十五歳口號成詩用安之前韻·其一
作者：司馬光
朝代：宋

七人五百有餘歳，同醉花前今古稀。
走馬鬥雞非我事，紵衣絲髪且相暉。
二十六日作真率會伯康與君從七十八歳安之七十七歳正叔七十四歳不疑七十三歳叔達七十歳光六十五歳合五百一十五歳口號成詩用安之前韻·其二
作者：司馬光
朝代：宋

經春無事連翩醉，彼此往來能幾家。
切莫辭斟十分酒，儘從他笑滿頭花。
二月三十日與同舍宴李氏園晚歸馬上賦詩
作者：司馬光
朝代：宋

門前蹀躞金羈滿，坐上連翩玉斚飛。
數尺遊絲留客醉，一行垂柳送人歸。
同邀勝友時難得，重到名園花已稀。
莫惜芳辰剩行樂，無端風雨横相違。
二月中旬慮問過景靈宮門始見花卉呈君倚
作者：司馬光
朝代：宋

賤生參府僚，勉強踰半歲。
終非性所好，出入意如醉。
訟庭敲扑喧，衆草絕生意。
不知有青春，倐忽已改燧。
周章連日忙，爛漫數宵睡。
軒窗岌飛舉，風雨頗恣睢。
謂言芳菲物，狼藉應掃地。
今晨呼馬出，歷獄問囚繫。
窈窕清宮深，倉琅朱門閉。
廣殿肅層陰，虛庭藹佳氣。
長楊委嫰綠，老柏凈新翠。
薜荔垂蜿延，奇石立贔屭。
豁然愁憤開，精神四面至。
事役難少留，馬去尚回睇。
亦足慰無聊，年華不都棄。
二月二十四日館宿興宗舍後桃花盛開偶書牖上
作者：司馬光
朝代：宋

金馬春寂寂，穠桃隨意開。
夕風零落盡，不待主人來。
二月二日太常致齋晨起呈景仁次道二同舍
作者：司馬光
朝代：宋

官舍春蕭瑟，朝來尚薄寒。
人雖繁陌上，塵不近門端。
已負踏青約，仍無舉白歡。
憑君御溝上，試折柳條看。
二月六日初見待漏房前柳色微綠欣然成詠
作者：司馬光
朝代：宋

宮城映出絲絲綠，頓覺皇州春意迴。
從此不辭驅瘦馬，六街終日踏塵埃。
五哀詩·屈平
作者：司馬光
朝代：宋

白玉徒爲潔，幽蘭未謂芳。
窮羞事令尹，疏不忘懷王。
冤骨消寒渚，忠魂失舊鄉。
空餘楚辭在，猶與日爭光。
五哀詩·斛律丞相
作者：司馬光
朝代：宋

君臣日荒宴，歌舞諱言愁。
老相猶當國，強鄰不敢謀。
謠言雖未出，奸謗已先流。
誰察忠臣意，通宵抱膝憂。
五哀詩·晁大夫
作者：司馬光
朝代：宋

人主恩猶盛，讒夫弄舌端。
旋聞就斧質，不得解衣冠。
反賊齒纔冷，謀臣心盡寒。
晁宗噍類盡，漢室泰山安。
五哀詩·李牧
作者：司馬光
朝代：宋

椎牛饗壯士，拔距養奇材。
虜帳方驚避，秦金已闇來。
旌旗移幕府，荆棘蔓叢臺。
部曲依稀在，猶能話郭開。
五哀詩·馬伏波
作者：司馬光
朝代：宋

漢令班南海，蠻兵避鬰林。
天涯柱分界，徼外貢輸金。
坐失奸臣意，誰明報國心。
一棺忠勇骨，漂泊瘴煙深。
亨杞下第作詩示之
作者：司馬光
朝代：宋

清白君家舊，文章時態新。
何妨偶蹉跌，未必遂沈淪。
莫歎科名晚，惟憂道誼貧。
進修專在已，得失盡由人。
孝友亦爲政，簞瓢足養親。
那將少年淚，容易輙傷春。
京送僧聰歸蜀
作者：司馬光
朝代：宋

翠柏老精舍，紅塵倦帝城。
千山一錫遠，萬里片雲輕。
江棧紆還直，天星縱復横。
聽猿應更喜，還是故鄉聲。
仁宗皇帝挽歌詞二首·其一
作者：司馬光
朝代：宋

聲教萬餘里，文明四十春。
茂勛留信史，盛德滿生民。
共適禽魚樂，安知橐籥仁。
百年龍馭遠，空復仰威神。
仁宗皇帝挽歌詞二首·其二
作者：司馬光
朝代：宋

霧曉銅魚躍，霜寒閶闔開。
哀聲際海發，靈仗拂天来。
别寢嚴虚位，重閽閟夜臺。
柏城空有路，無復屬車回。
今古路行
作者：司馬光
朝代：宋

出門道路多，縱横不我測。
我今欲遠行，須問曾行客。
徐徐逢路人，咨問青松側。
客曰君何往，答曰遊京邑。
客乃指要路，而言行有益。
古路雖大道，不如今路直。
但行今人路，猶如假羽翼。
彼客别我去，獨自踟躕立。
爲見今古路，無乃須差忒。
今路足輪蹄，古路饒荆棘。
欲行今人路，恐背古人迹。
擬行古人路，今人笑迂僻。
又擬不出門，奈有饑寒逼。
哀哀於此情，悠悠蒼天色。
不避今人嫌，路須行古陌。
古陌雖然遠，且保無厥失。
勉哉自勉哉，前古難知識。
不復見楊朱，萬古凝愁魄。
介甫巫山高命光屬和勉率成篇真不知量
作者：司馬光
朝代：宋

巫山高，巫山之高高不極。
寒江西來曳練長，羣峰森羅十二戟。
清狖悲號裂翠崖，老蛟怒鬭摧丹壁。
輕生重利三巴客，一葉直衝高浪白。
船頭吟嘯坐自如，仰視長天不盈尺。
叢祠象設儼山椒，巫祝紛紛非一朝。
云是高唐神女之所處，至今暮雨常蕭蕭。
我聞神理明且直，興亡唯觀惡與德。
安肯來從楚國君，憑依夢寐爲淫昏。
襄王之心自荒惑，引領日望陽臺雲。
獨不思懷王西行不復返，甲光照地屯秦軍。
蠺食黔中下荆門，陵園宗廟皆燒焚。
社稷飄零不復存，嗟嗟若敖蚡冒時，篳路藍縷皆辛勤。
代叔禮作使北詩
作者：司馬光
朝代：宋

人主愛民物，心無彼此情。
約歡同一國，蒙福遍羣生。
玉帛遙相望，風波寂不驚。
熙熙南北海，所至盡升平。
仲庶同年兄自成都移長安以詩寄賀
作者：司馬光
朝代：宋

蠶叢龜印解，鶉野隼旟新。
借問錦江樂，何如興慶春。
驪歌遮去轍，竹馬望行塵。
惠政如膏雨，遙知彼此均。
伏蒙留守相公賜示陪太師潞公東田宴集詩輙敢屬和
作者：司馬光
朝代：宋

舞雩新雨浹公田，水滿東溪上下天。
行徑乍迂初見筍，浮舟正好未生蓮。
絃收裂帛胡琴闋，袖結清風楚舞妍。
相國火城光滿路，夜歸不假玉蟾圓。
佇月亭
作者：司馬光
朝代：宋

燈火動魚磯，湖邊過鳥稀。
孤蟾久未上，五馬不成歸。
長嘯風生座，高吟露滿衣。
閑情無日厭，岸幘對清暉。
何秀才郊園五首·其一
作者：司馬光
朝代：宋

主人耽詩書，樂道深居久。
挾策往來遊，東岡復南畝。
何秀才郊園五首·其三
作者：司馬光
朝代：宋

蒼蒼竹林暝，鬰欝松氣寒。
縱横興來筆，欹側醉中冠。
何秀才郊園五首·其二
作者：司馬光
朝代：宋

濁酒不取味，素琴無復絃。
何須更清論，相見自蕭然。
何秀才郊園五首·其五
作者：司馬光
朝代：宋

夏木繞茅廬，棋酒資清宴。
密葉綠藏枝，空聞黄鳥囀。
何秀才郊園五首·其四
作者：司馬光
朝代：宋

褰裳涉幽澗，日落煙巖空。
躊躇待新月，長嘯来清風。
侍讀王文公挽歌二首·其一
作者：司馬光
朝代：宋

石室書編富，金華講席重。
薦神歸愽洽，鳴玉稱雍容。
貳負纍囚象，尸臣古瑑蹤。
老成今已矣，咨訪欲誰從。
侍讀王文公挽歌二首·其二
作者：司馬光
朝代：宋

杖底潛蛇影，門陰集戴鵀。
玉樓新記就，石槨舊銘沈。
篋有封巒札，籝無遺子金。
寂寥封馬鬛，秋色凈松林。
依前韻奉送才元和甫使北
作者：司馬光
朝代：宋

析木带天津，華星隨去人。
揚旍踰絕漠，負弩候前塵。
出塞風霜苦，歸塗楊柳春。
會書專對美，燁燁滿秋筠。
依韻和仲庶省壁畫山水
作者：司馬光
朝代：宋

畫工執筆已心遊，稍稍蘅皋引杜洲。
堆案煩文猶倦暑，滿軒新意忽驚秋。
天生賢者非無謂，官遇明時未易休。
正恐怒飛朝暮事，丹青難得久淹留。
假山
作者：司馬光
朝代：宋

廣漢土平遠，已嫌丘壑疏。
呼工刻巖洞，應手出庭除。
縹渺神仙宅，嵌空虎豹居。
人功與天力，秀絕兩何如。
偶成
作者：司馬光
朝代：宋

於陵薄三公，桔橰親灌園。
伯成輕南面，執耒耕丘樊。
淵明恥爲令，乞食倚人門。
賢人樂遂志，榮辱安足言。
鄙哉夸毗子，結駟乘朱軒。
先春亭
作者：司馬光
朝代：宋

園林近鈴閣，旦夕被仁風。
自得芳菲早，豈將疏遠同。
冰開半塘綠，雨借數枝紅。
會待韶光徧，還應到野叢。
光皇祐二年謁告歸鄉里至治平二年方得再来愴然感懷詩以紀事
作者：司馬光
朝代：宋

十六載重歸，順塗歌式微。
青松弊廬在，白首故人稀。
外飾服章改，流光顔貎非。
巫咸舊山色，相見尚依依。
光詩首句云飽食復閑眠又成二章·閑眠
作者：司馬光
朝代：宋

秋懷一事無，暑盡晝凉初。
竹戶静長閉，藜牀安有餘。
逍遙化胡蝶，容易入華胥。
天上多官府，神仙恐不如。
光詩首句云飽食復閑眠又成二章·飽食
作者：司馬光
朝代：宋

錢少何須萬，杯多不過三。
龜腸本易足，熊掌詎宜貪。
散步竹齋外，高吟柳徑南。
此心無所用，脫粟亦深慚。
光頃爲諸生常受經於錢丈學賦於張丈今乃叨忝同爲侍臣蒙錢丈置酒張丈賜詩不勝愧悚之深言志爲謝
作者：司馬光
朝代：宋

疇昔勝冠日，曾爲絳帳生。
九言聞至教，一顧得虚聲。
不意叨嚴近，於今接老成。
寧須詩酒賜，侍坐導知榮。
入塞
作者：司馬光
朝代：宋

萬騎入榆關，臯蘭苦戰還。
摧鋒佩刀缺，蹋血馬蹄殷。
鐃吹來風外，牛羊出霧間。
須知沙塞惡，壯士變衰顔。
八月七日夜省直苦雨三首·其一
作者：司馬光
朝代：宋

夜色槐陰重，雨聲官舍寒。
野農安敢問，環堵未能完。
盡日流雲度，何時大塊乾。
正愁開霽晚，霜霧滿紅欄。
八月七日夜省直苦雨三首·其三
作者：司馬光
朝代：宋

菊蘂如排粟，青青見葉心。
未嘗窺白日，何以散黄金。
欹側疏籬短，綿延蔓草深。
寒蛩爾何與，終夕亦悲吟。
八月七日夜省直苦雨三首·其二
作者：司馬光
朝代：宋

悵望中秋月，於今已上弦。
明生圭様小，影露桂花偏。
幽思邈難致，浮雲去不還。
何當出陰翳，清徹照中天。
八月五日夜省直
作者：司馬光
朝代：宋

大火已西落，温風猶襲人。
留連惜紈扇，散誕脫紗巾。
蟾影夜色淺，蛩聲秋意新。
圖書足自適，何物更關身。
八月十七日夜省直紀事呈同舍
作者：司馬光
朝代：宋

窮秋直省舍，大雨吁可畏。
九河飜層空，入夜愈恣睢。
置牀東壁根，時有塗塈墜。
颯颯勢將摧，怵惕不成寐。
中宵抱衾立，呼燭久方至。
徙之近西偏，禂帳不能備。
飛蚊胡不仁，忍此加啄噬。
避煩只深藏，悒悒面蒙被。
須臾漏轉劇，枕褥亦沾漬。
雖起欲何之，室中無燥地。
展轉遂達旦，耿耿負憂悸。
因思閭井民，餬口仰執技。
束手已連旬，妻兒日憔悴。
嚢錢與盎米，薪木同時匱。
敗衣不足準，搏手坐相視。
予今幸已多，敢不自知愧。
無謀忝肉食，念爾但增欷。
八月十五日夜宿南園懷王君貺
作者：司馬光
朝代：宋

昔公在洛師，未嘗棄嘉節。
今宵秋半分，空羨西園月。
天色湛澄清，風聲冷騷屑。
笑言不可親，引領望金闕。
賴有篋中詩，端居數披閱。
八月十五日夜寄友人
作者：司馬光
朝代：宋

故人音信絕，對月動相思。
清露滴紅葉，此懷當告誰。
秋風廣陵郭，正是望濤時。
八月十五日夜陪留守宣徽登西樓值雨待月久不見
作者：司馬光
朝代：宋

經歳侍佳節，無如陰靄何。
果然時雨足，安用月華多。
未免銀缸進，空聞玉漏過。
庾公興不淺，久爲駐鳴珂。
八月十六日過天街懷景仁
作者：司馬光
朝代：宋

秋潦收四野，晴雲無一斑。
忽驚龍門缺，遠見鳴臯山。
涼飈入毛髮，顥氣清心顔。
悠然念吾友，逍遙城闕間。
思陪籃輿尾，共此登臨閑。
六十寄景仁
作者：司馬光
朝代：宋

從来好與天爭力，困竭方慚已力微。
見事晚于蘧伯玉，今知五十九年非。
六月十八日夜大暑
作者：司馬光
朝代：宋

老柳蜩螗噪，荒庭熠燿流。
人情正苦暑，物怎已驚秋。
月下濯寒水，風前梳白頭。
如何夜半客，束带謁公侯。
其夕宿獨樂園詰朝將歸賦詩
作者：司馬光
朝代：宋

平曉何人汲井華，轆轤聲急散春鴉。
開園更有四五日，映葉尚餘三兩花。
宿病岑岑猶带酒，無眠耿耿不禁茶。
自嫌行樂妨年少，遽索藍輿且向家。
其日雨中聞姚黄開戲成詩二章呈子駿堯夫·其一
作者：司馬光
朝代：宋

穀雨後來花更濃，前時已是玉玲瓏。
客來更說姚黄發，只在街西相第東。
其日雨中聞姚黄開戲成詩二章呈子駿堯夫·其二
作者：司馬光
朝代：宋

小雨留春春未歸，好花雖有恐行稀。
勸君披取魚蓑去，走看姚黄判濕衣。
再使河北
作者：司馬光
朝代：宋

桑麥青青四月初，皇華使者又脂車。
爲臣豈得辭王事，壽昌侍郎巽之子。
再呈宜甫
作者：司馬光
朝代：宋

西家壺已倒，次第向東鄰。
朱戶如堅閉，黄花惡笑人。
再和伯常見寄
作者：司馬光
朝代：宋

誅茅宋玉宅邊人，知醉宜城幾甕春。
細雨短蓑漁向市，孤村極浦鼓迎神。
徧遊七澤身忘倦，更賦千篇意轉新。
不必滄浪羡清泚，曏来纓上已無塵。
再和秉國約遊石淙
作者：司馬光
朝代：宋

上國分攜十五秋，未嘗偶坐捧茶甌。
石淙今會須如約，彼此霜毛各滿頭。
再和邵堯夫年老逢春
作者：司馬光
朝代：宋

年老逢春猶解狂，行歌南陌上東岡。
晴雲高鳥各自得，白日遊絲相與長。
草色無情盡眼綠，花林多思襲人香。
吾儕幸免簪裾累，痛飲閑吟樂未央。
冬夜
作者：司馬光
朝代：宋

冬夜何其永，寒光四泬寥。
鴈横星歷歷，人靜漏迢迢。
破屋霜應重，荒庭雪未消。
不眠何所念，達曉思無憀。
出塞
作者：司馬光
朝代：宋

邊草荒無路，星河秋夜明。
卷旗遮遠塞，歇馬受降城。
霜重征衣薄，風高戰鼓鳴。
將軍功未厭，士卒不須生。
出都日塗中成
作者：司馬光
朝代：宋

賤生習山野，愚陋出於骨。
雖爲冠带拘，性非樊籠物。
揚鞭出都門，曠若解徽紼。
是時天風惡，靈沼波蕩汩。
龍鬛互騫騰，鷗羣遠浮没。
川原寖疏豁，煙火稍蕭瑟。
草木雖未榮，春態先彷彿。
桑稀林已斜，柳弱條可屈。
蛛絲罥晴陽，鼠土壅新窟。
徐驅款段馬，放轡不呵咄。
與爾同逍遙，紅塵免蓬勃。
初到洛中書懷
作者：司馬光
朝代：宋

三十餘年西復東，勞生薄宦等飛蓬。
所存舊業惟清白，不負明君有樸忠。
早避喧煩真得策，未逢危辱好收功。
太平觸處農桑滿，贏取閭閻鶴髪翁。
初夏獨遊南園二首·其一
作者：司馬光
朝代：宋

取醉非無酒，忘憂亦有花。
暫來疑是客，歸去不成家。
初夏獨遊南園二首·其二
作者：司馬光
朝代：宋

桃李都無日，梧桐半死身。
那堪衰病意，更作獨遊人。
初春登興國寺塔
作者：司馬光
朝代：宋

雨過風清露氣勻，林花變色柳條新。
爲君作意登高處，試望皇州表裏春。
初見白髪慨然感懷
作者：司馬光
朝代：宋

萬物壯必老，性理之自然。
我年垂四十，安得無華顛。
所悲道業寡，汩没無佗賢。
深懼歲月頽，宿心空棄捐。
視此足自儆，拔之廼違天。
留爲鑑中銘，晨夕思乾乾。
別一章改韻同五詩呈堯夫
作者：司馬光
朝代：宋

家雖在城闕，蕭瑟似山阿。
遠去名利窟，自稱安樂窩。
雲歸白石洞，鶴立碧松柯。
得喪非吾事，何須更寤歌。
別韻一首
作者：司馬光
朝代：宋

風日雖寒晝景長，探春遠訪白蓮莊。
岸冰猶在水先綠，柳葉未生條已黄。
老木根侵苔徑窄，新梅花入酒卮香。
天真不必人修飾，得趣勿嫌臺館荒。
别用韻
作者：司馬光
朝代：宋

坐中七叟推年紀，比較前人少幾多。
花似錦紅頭雪白，不遊不飲欲如何。
别聶之美
作者：司馬光
朝代：宋

客宦常漂泊，離懷徒自勞。
貧無衣換酒，空有涕霑袍。
木葉寒猶在，江湖暮更豪。
行舟遠不見，賴有片帆高。
别長安
作者：司馬光
朝代：宋

暫來還復去，夢裏到長安。
可惜終南色，臨行子細看。
到任明年旨罷官有作
作者：司馬光
朝代：宋

恬然如一夢，分竹守長安。
去日冰猶壯，歸時花未闌。
風光經目少，惠愛及民難。
可惜終南色，臨行子細看。
到并州已復數月率爾成詩
作者：司馬光
朝代：宋

忽忽此何地，經時更自猜。
深疑醉裏得，復似夢中來。
薄宦真何益，浮生信可咍。
鵬蜩定有分，不若寸心灰。
前年春與楚正叔同遊陟屺寺今兹已復周歳窅然思之
作者：司馬光
朝代：宋

陟屺寺南山，曾陪半日閑。
春來夢攜手，宛在白雲間。
北京留守王太師挽歌詞二首·其一
作者：司馬光
朝代：宋

盧肇時推重，終軍衆共賢。
何如奪標日，未及弃繻年。
官歷清塗徧，名居美事先。
人間福有五，視履豈非全。
北京留守王太師挽歌詞二首·其二
作者：司馬光
朝代：宋

昔日程文士，中間侍坐賓。
遊陪慚晚輩，待遇過它人。
方嘆龍門遠，俄驚馬鬛新。
西園行樂處，引領但霑巾。
北軒老杏其大十圍春色向晚止開一花予憫其憔悴作詩嘲之
作者：司馬光
朝代：宋

春木爭秀發，嗟君獨不材。
須慚一花少，強逐衆芳開。
頑艶人誰采，微香蝶不來。
直爲無用物，空爾費栽培。
十四日小園置茶招宗聖應之皆辭以醉爲詩贈之
作者：司馬光
朝代：宋

草樹弄春暉，家家倒載歸。
誰憐獨醒客，日暝掩雙扉。
南園雜詩六首·不寐
作者：司馬光
朝代：宋

長年睡益少，氣耗非神清。
昨朝多啜茶，況以思慮并。
中煩枕屢移，展轉何時明。
蘇秦六國印，力取鴻毛輕。
白圭萬金産，運智立可營。
如何五更夢，百方終不成。
南園雜詩六首·修酴醾架
作者：司馬光
朝代：宋

貧家不辦構堅木，縛竹立架擎酴醿。
風搖雨漬不耐久，未及三載俱離披。
往來遂復廢此徑，舉頭礙冠行絓衣。
呼奴改作豈得已，抽新換故拆四籬。
來春席地還可飲，日色不到香風吹。
南園雜詩六首·明叔家瑞蓮
作者：司馬光
朝代：宋

君家得蓮種，遠自浙江湄。
明燭然深盌，濃朱畫細絲。
盛開尤菡萏，到落不離披。
豈獨夏花好，仍兼秋實奇。
味長包石蜜，殻嫩剝燕脂。
況復芬芳久，霜前殊未衰。
南園雜詩六首·苦雨
作者：司馬光
朝代：宋

今春憂亢陽，引領望雲族。
首夏忽滂沲，意爲蒼生福。
自爾無虛日，高原亦霑足。
連年困饑饉，此際庶和熟。
如何涉秋序，沈陰仍慘黷。
長簷瀉潺湲，晝夜浩相續。
喧豗流潦怒，突兀壞垣秃。
駕牛泥没鼻，跨馬水平腹。
瓦欹松漫白，道廢草濃綠。
汙萊閔下田，漏濕憐破屋。
縱横委地麻，狼藉卧隴穀。
怯聞饑嬰啼，愁聽寡婦哭。
閑官雖無責，飽食愧有祿。
世紛久去心，物役奈經目。
欝陶聊秉筆，狂簡已盈幅。
南園雜詩六首·蓮房
作者：司馬光
朝代：宋

蓮房前後熟，供噉不須齊。
肉嫩山蜂子，稜深天馬蹄。
尚連餘蘂在，深映亂荷低。
脆美知新采，近根猶带泥。
南園雜詩六首·螢
作者：司馬光
朝代：宋

林塘荒濕地，向夕已飛螢。
月没蛩吟砌，露涼人在庭。
隨風疑落燼，過水亂疏星。
學子燈前寢，誰將爾照經。
南園雜詩六首·見山臺晝卧偶成
作者：司馬光
朝代：宋

移牀獨上高臺卧，颯颯涼風吹面過。
林蟬忽噪驚薄夢，手執殘書幅巾墮。
南園雨霽景物粗佳有懷正叔安之
作者：司馬光
朝代：宋

洛陽秋雨闋，荒圃物華饒。
白鶴寒尤盛，紅薇晚未彫。
鳥驚朱實墮，雲滅翠岑遙。
揚子方嘲白，相如尚苦痟。
徘徊瞻望近，邂逅笑談遼。
官冷慚無具，相思不敢招。
南園飲罷留宿詰朝呈鮮于子駿范堯夫彝叟兄弟
作者：司馬光
朝代：宋

園僻青春深，衣寒積雨闋。
中宵酒力散，卧對滿窗月。
旁觀萬象寂，遠聽羣動絕。
只疑玉壺冰，未足比明潔。
南湖·其一
作者：司馬光
朝代：宋

宋都南野水，花柳媚名園。
鳥起沙留迹，魚驚浪結痕。
朱橋通别島，白路出荒村。
城邑雖云邇，常無車馬喧。
南湖·其二
作者：司馬光
朝代：宋

海鴈長橋北，乘閑日日來。
遊魚自應樂，宿鳥不相猜。
弱柳週遭合，芳花次第開。
梁王昔遊集，後乘列鄒枚。
去春與景仁同至河陽謁晦叔館於府之後園既去晦叔名其館曰禮賢夢得作詩以紀其事光雖愧其名亦作詩以繼之
作者：司馬光
朝代：宋

蓬飛匏繫十餘年，並蔭華榱出偶然。
郭隗金臺雖見禮，華歆龍尾豈能賢。
浮雲世味閑先薄，寒柏交情老更堅。
明日河梁即分首，人生樂事信難全。
去歲與東郡幕府諸君同遊河亭望太行雪飲酒賦詩今冬罷歸京邑悵然有懷
作者：司馬光
朝代：宋

疇昔追清景，狂吟忘苦寒。
河冰塞津口，山雪照林端。
健筆千篇冨，醇醪一醉歡。
困猶揮落麈，瞑不顧歸鞍。
多是光陰駛，離羣會合難。
誰知塵滿袖，今日客長安。
又七言
作者：司馬光
朝代：宋

聞道山家門鎮開，獨驅瘦馬出塵埃。
白雲明月先無約，何事今宵亦此来。
又云新鑄鬴斛與今太府寺尺及權衡若合符契復次前韻
作者：司馬光
朝代：宋

裁筩累黍久研精，况復新修鬴斛成。
豈校忽微爭口語，本期淳古變人情。
既言樂律符今尺，但恐簫韶似鄭聲。
若欲世人俱信服，鳳凰再集潁川城。
又代孫檢討作二首·其一
作者：司馬光
朝代：宋

湖澄翠岫孤，勝地古東吳。
氣象常時秀，英靈何世無。
金閨演王綍，玉帳綰兵符。
煒燁照鄉曲，從兹益重儒。
又代孫檢討作二首·其二
作者：司馬光
朝代：宋

人爲天地客，處世若浮休。
豈有生長在，祗知名可留。
露沾寒草晚，風嘯白楊秋。
地下求文友，應從顧陸遊。
又即事二章上呈·其一
作者：司馬光
朝代：宋

雨不成遊半路歸，逢花值柳倍依依。
朝來賴飲三杯酒，醉卧西齋晝掩扉。
又即事二章上呈·其二
作者：司馬光
朝代：宋

覺後追思氣味長，歡情愁緒兩俱忘。
近来方得醉中趣，熟寐沈沈是醉鄉。
又和
作者：司馬光
朝代：宋

中令園陪丞相遊，百分勸酒不須愁。
春風陌上醒歸去，只恐更爲桃李羞。
又和上元日遊南園賞梅花
作者：司馬光
朝代：宋

梅簇荒臺自可羞，相君愛賞忘宵遊。
未言美實調羮味，且薦清香泛酒甌。
又和二月五日夜風雪
作者：司馬光
朝代：宋

春風正豪怒，夜雪復飄揚。
勿使羈愁亂，自知清興長。
簾疏聲淅瀝，燈冷暈微茫。
此夕牛衣客，成名不可忘。
又和來韻
作者：司馬光
朝代：宋

年老逢春無用驚，對花弄筆眼猶明。
不嫌貧舍舊來燕，喚起醉眠何處鸎。
一僕相隨幅巾出，羣童聚看小車行。
人間萬事都損去，莫遣胸中氣不平。
又和六日四老會
作者：司馬光
朝代：宋

萸房迎令節，菊蘂入芳筵。
華燭初長夜，清霜未冷天。
悲風咽横吹，驟雨送繁絃。
聊附鄒枚客，敢希園綺賢。
又和南園真率會見贈
作者：司馬光
朝代：宋

白頭難入少年場，林下相招莫笑狂。
綠篠影侵棋局暗，黄梅花漬酒卮香。
任真自愧殽羞薄，假寐初便枕簞凉。
酬應詩豪困牽率，從来懶放似稽康。
又和夜雨宿村舍
作者：司馬光
朝代：宋

積雨久未闋，豈徒行客憂。
夜聞屋中人，歎息悲田疇。
方春播殖時，種食皆外求。
鞭訶犯赤日，酷烈慚羸牛。
草薉競禾長，從人借鉏耰。
晨薅戴星起，日闇未能休。
豈無一時勤，所覬歳有秋。
今兹昏墊災，大埜成洪流。
直疑滄海溢，繭栗浮陵丘。
昔時百丈原，汎汎皆挐舟。
喬木失端杪，饑鳥下無投。
黍稷沉黄泥，圭合安可收。
嗟予乏技能，無以易糠麰。
販鬻固所昧，敢託市井遊。
欲依盗賊羣，懦不閑戈矛。
已哉任天地，無益徒爲愁。
一身無死所，況爲妻兒謀。
之美愛物者，凄然涕霑裘。
一夫有不獲，伊尹爲深羞。
何當富斯民，比屋囷倉稠。
惜哉祿秩卑，此志終宜酬。
又和安國寺及諸園賞牡丹
作者：司馬光
朝代：宋

洛邑牡丹天下最，西南土沃得春多。
一城奇品推安國，四面名園接月波。
山相著書稱上藥，翰林弄筆作新歌。
人間朱粉無因學，浪把菱花百徧磨。
又和嶽祠謝雪題嶽寺平法華庵
作者：司馬光
朝代：宋

宴坐幾何年，庭蕪與砌連。
焚修真諦苦，功行得無圓。
闕里詩三百，賴鄉文五千。
厭煩猶不讀，何况淤泥蓮。
又和并寄楊樂道十二韻
作者：司馬光
朝代：宋

聖主樂忠諫，曲從如轉圜。
玉色粹陽春，至仁生自然。
所慚羣臣愚，無以稱開延。
賤生何爲者，側足青規前。
頑石不可鍊，安能補高天。
狂簡昧大體，所依官長賢。
有如驂之靷，左右隨周旋。
庶幾助山甫，衮職無尤愆。
緬思老成人，阻親函丈筵。
豈不寸心勞，動爲纒徽牽。
何當執壽巵，跪起得差肩。
相顧藐無期，瞻望徒悁悁。
又和惜春謠
作者：司馬光
朝代：宋

朝來風雨歇，春意漠然收。
去我不辭訣，憑誰能借留。
杓星漸西轉，洛水自東流。
曲渚撤華幄，芳園罷彩毬。
雉鳴坵麥秀，蠶起野桑柔。
亂絮天涯滿，晴陽草際浮。
已嗟心緒減，况復鬢絲稠。
賴聽新翻曲，非爲負勝遊。
又和留題定襄驛
作者：司馬光
朝代：宋

按節羊腸阪，褰帷並塞州。
仁風熙愛日，清德凛高秋。
甘澤隨征蓋，華星近戍楼。
佗年叱馭事，直筆寄歆彪。
又和秋懷
作者：司馬光
朝代：宋

疇昔共登仕，爾来三十秋。
常晞絲繩直，竊恥鴟夷柔。
蹄涔學鉅海，螘垤依崇丘。
行之不自疑，親寡憎怨稠。
於今不亟去，淪胥恐同流。
努力買良田，遠追沮溺遊。
又和董氏東園檜屏石牀
作者：司馬光
朝代：宋

密葉蕭森翠幕紆，暫來猶恨不長居。
脫冠解带坐終日，花落石牀春自如。
又和遊吳氏園二首·其一
作者：司馬光
朝代：宋

天氣清和無喘牛，花林爛熳竹林幽。
臨風高詠足爲樂，有勇知方笑仲由。
又和遊吳氏園二首·其二
作者：司馬光
朝代：宋

名園易主似行郵，美竹高松景自幽。
誰信本來天地物，長爲已有固無由。
又和開叔
作者：司馬光
朝代：宋

寒梅犯雪榮，大隱久專名。
異種生江渚，何年到洛城。
色如虛室白，香似主人清。
響使吳兒見，不思菰菜羮。
又和雪
作者：司馬光
朝代：宋

四簷冰管未全晞，一夕陰風雪又飛。
客卧牛衣憂死别，人留玉塞望生歸。
公車歳晚憐東郭，遼海雲深失令威。
頗憶當年映書否，物華如舊鬢毛非。
又和雪霽
作者：司馬光
朝代：宋

南宮來幾時，挾纊易春衣。
意謂花將晚，何言雪尚飛。
夜聲通旅枕，曉色弄晴暉。
繼日勞王事，離離鴈已歸。
又寄
作者：司馬光
朝代：宋

心目悠悠逐去鴻，别來容易四秋風。
莫嗟密密書連紙，萬里經年信一通。
又寄獻
作者：司馬光
朝代：宋

承明共直廬，瞬息八年餘。
幸託屏星駕，前迎使者車。
跡雖殊貴賤，心不置親疏。
青眼披情素，猶如相見初。
又擊毬
作者：司馬光
朝代：宋

肅奉乘軺命，仍陪戲馬遊。
朋分初迥出，勢合復相收。
顧盼華星激，縈迴紫電流。
良因重嘉好，禮接使臣優。
又書一絕戲呈
作者：司馬光
朝代：宋

伯常遠自郢中回，喜與愁心相繼来。
幸得蒹葭依玉樹，愁將瓦礫報瓊瑰。
又絕句
作者：司馬光
朝代：宋

舉首孤輪不似遙，尊前狂氣出雲霄。
常娥不惜惜丹桂，欲就高枝掛酒瓢。
又贈謂之·其一
作者：司馬光
朝代：宋

文藻兼名理，三吳第一賢。
鄉心幾千里，飛鴈滿秋天。
又贈謂之·其三
作者：司馬光
朝代：宋

君念東歸日，應須晝繡榮。
當令故關吏，還識棄繻生。
又贈謂之·其二
作者：司馬光
朝代：宋

籬下多新菊，淵明歸思長。
主人方愛客，未得傲羲皇。
友人楚孟德過余縱言及神仙余謂之無孟德謂之有伊人也非誕妄者蓋有以知之矣然余俗士終疑之故作遊仙曲五章以佐戲笑云·其一
作者：司馬光
朝代：宋

神仙謂無還似有，秦漢可憐空白首。
會須一躡青雲梯，與子同袪千古疑。
友人楚孟德過余縱言及神仙余謂之無孟德謂之有伊人也非誕妄者蓋有以知之矣然余俗士終疑之故作遊仙曲五章以佐戲笑云·其三
作者：司馬光
朝代：宋

若士北遊窮地角，還食蛤蜊養龜殻。
盧敖尸骨不能飛，今朝九垓何處期。
友人楚孟德過余縱言及神仙余謂之無孟德謂之有伊人也非誕妄者蓋有以知之矣然余俗士終疑之故作遊仙曲五章以佐戲笑云·其二
作者：司馬光
朝代：宋

仙術有無終未知，眼看白髪亂如絲。
何時得接浮丘袂，滄海横飛萬餘里。
友人楚孟德過余縱言及神仙余謂之無孟德謂之有伊人也非誕妄者蓋有以知之矣然余俗士終疑之故作遊仙曲五章以佐戲笑云·其五
作者：司馬光
朝代：宋

柂師知子能操舟，稳過茫茫滄海流。
白浪駕天千萬里，真令挂骨長鯨齒。
友人楚孟德過余縱言及神仙余謂之無孟德謂之有伊人也非誕妄者蓋有以知之矣然余俗士終疑之故作遊仙曲五章以佐戲笑云·其四
作者：司馬光
朝代：宋

仙家不似人間歡，瑤漿琅菜青玉盤。
乘醉東遊憩陽谷，酒瓢閑掛扶桑木。
古墳
作者：司馬光
朝代：宋

茫茫野田平極目，歷歷古墳如夏屋。
碑板無文荆棘深，石獸沈淪松栢秃。
問人雖不知姓名，昔皆高官仍厚祿。
子孫流落何所之，凶吉當年非不卜。
我來正值寒食天，祭膰不設無人哭。
古松
作者：司馬光
朝代：宋

摧頽巖壑間，磊落得天頑。
香葉低漸水，餘根倒挂山。
白猿窺子落，黄鶴認巢還。
不久應爲石，莓苔舊已班。
古詩贈興宗
作者：司馬光
朝代：宋

窮達有常分，得喪難豫言。
古今浩茫茫，倚伏安可原。
軒裳彼自榮，舉俗同崩奔。
錙銖校重輕，冰火殊涼温。
君子固無愧，立身明本根。
度矩苟不愆，寵辱徒喧喧。
有如清濟流，横貫長河渾。
景公馬千駟，南面雄東藩。
陶青劉舍徒，位爲丞相尊。
當時非不顯，磨滅何足論。
顔回在陋巷，藜藿甘盤飧。
原憲結弊衣，蓬蒿塞其門。
當時豈不窮，至今榮名存。
況君齒方壯，德業素所敦。
安知搨翅歸，不作凌雲飜。
要之白首期，壯烈施元元。
爲君畫善策，灑掃清前軒。
長舒四五榻，客來輒開樽。
群愁喜伺人，稍醒必煩冤。
拒之亦無佗，體中常昏昏。
句·其一
作者：司馬光
朝代：宋

清茶淡話難逢友，濁歌狂歌易得朋。
句·其一〇
作者：司馬光
朝代：宋

猶將談笑對風塵。
句·其一一
作者：司馬光
朝代：宋

雨濕蓼花千穗紅。
句·其七
作者：司馬光
朝代：宋

蟬聲若喚人。
句·其三
作者：司馬光
朝代：宋

藏鬮新度臘，習舞競裁衣。
句·其九
作者：司馬光
朝代：宋

霜花錯節開。
句·其二
作者：司馬光
朝代：宋

不肯那錢買珠翠，任教堆插階前菊。
句·其五
作者：司馬光
朝代：宋

一朝雲路果然登，姓名亞等呼先輩。
句·其八
作者：司馬光
朝代：宋

薄梗任飄流。
句·其六
作者：司馬光
朝代：宋

初時被目爲迂叟，近日蒙呼作隱人。
句·其四
作者：司馬光
朝代：宋

不知藏在何人手，卻向尊前鬥弄拳。
司徒開府韓國富公挽辭四首·其一
作者：司馬光
朝代：宋

天祐休明祚，時生雋傑臣。
賢科首多士，宰府澤生民。
煥爛三台正，冲融四海春。
欲知甄冶力，試問白頭人。
司徒開府韓國富公挽辭四首·其三
作者：司馬光
朝代：宋

大吕功名重，鴻毛軒冕輕。
閑居客愈盛，暫出市皆傾。
溟海涵容大，龍門謁見榮。
謙光儼在目，慟哭望佳城。
司徒開府韓國富公挽辭四首·其二
作者：司馬光
朝代：宋

松漠驕無信，漁陽廣聚兵。
移書侮中國，决意背齊盟。
直氣輕軺入，英辭左衽驚。
虜歸烽火滅，宇縣復升平。
司徒開府韓國富公挽辭四首·其四
作者：司馬光
朝代：宋

杖屨還私第，精誠在本朝。
愛君老不懈，憂國沒方昭。
東閣秋牢落，西芒夜寂寥。
只應忠亮志，氣運不能消。
同僚有獨遊東遊者小詩寄之·其一
作者：司馬光
朝代：宋

車馬東城路，芬芳數里塵。
風光不相待，愁殺未遊人。
同僚有獨遊東遊者小詩寄之·其三
作者：司馬光
朝代：宋

城樓傳晚鼓，稍稍訟庭稀。
起拂衣中土，還騎款段歸。
同僚有獨遊東遊者小詩寄之·其二
作者：司馬光
朝代：宋

咫尺東園樂，無如簿領何。
春風連夜惡，聞道落花多。
同君倚過聖俞
作者：司馬光
朝代：宋

王畿天下樞，薄領日填積。
自非奉朝請，九衢未嘗識。
今兹到東城，胥靡蹔逃役。
近指聖俞居，安能不往覿。
一室静蕭然，昏碑帖古壁。
叩階讀新詩，迷闇得指擿。
笑言殊未足，黯然日將夕。
呼馬涉歸塗，燈火已歷歷。
又知幾何時，更有重來迹。
同子駿題和樂亭
作者：司馬光
朝代：宋

春禽弄晴朝，秋蟲吟雨夕。
風和振蘭芳，露寒滋菊色。
萬物苟得所，隨時各有適。
矧伊人最靈，胡爲長慼慼。
聖人垂大訓，燦爛著方册。
至樂和無聲，大禮簡無跡。
心專守中庸，身不蹈邪僻。
造次常在前，須臾不離側。
窮通雖百變，何往不自得。
兹亭聊寓名，和樂在胸臆。
同宋次道陪讌瓊林
作者：司馬光
朝代：宋

冠蓋連翩數里塵，帝家全借上林春。
鵷行不動煙霞秀，龍角正高雷雨新。
喜氣晴曛宮樹綠，飛花醉墮玉巵頻。
蒲萄盧橘應相識，半是當年舉酒人。
同次道元日宿尚書省聽戒誓寄常州卲不疑
作者：司馬光
朝代：宋

椒花獻歳新，瑄玉侍祠頻。
此夕同華省，非才愧後塵。
江風迎茜斾，沙雨待朱輪。
不比齋宮冷，端居棄擲春。
同聖民過楊之美聽琵琶女奴彈啄木曲觀諸公所贈歌明日投此爲謝
作者：司馬光
朝代：宋

坐曹據案心目疲，出門上馬行何之。
闕然久不見之美，率意共往初無期。
正逢攬轡欲有適，爲我却解連環羈。
閑軒適足容數客，夏木初繁有佳色。
呼兒取次具杯盤，青眼相逄喜無極。
檀槽錦带小青娥，妙質何須誇綺羅。
按絃運撥驚四座，當今老手誰能過。
彈爲幽鳥啄寒木，園林颯颯風雨和。
喙長爪短躍更上，丁丁取蠧何其多。
曲終拂羽忽飛去，不覺酒盡朱顔酡。
已聞啄木曲，又觀啄木歌。
雄文更復值絕藝，有如天際傾長河。
今朝壯觀誠極樂，去此將奈寂寞何。
歸來解带豁胸腹，坐踞胡牀仰看屋。
從今三日不洗耳，耳內泠泠有殘曲。
人間何物號富貴，紆紫懷金盡虛器。
如君自處真得策，身外百愁都擲置。
太學餐錢月幾何，客來取酒同醒醉。
同舍會飲金明沼上書事
作者：司馬光
朝代：宋

日華駘蕩金明春，波光凈綠生魚鱗。
煙深草青遊人少，道路苦無車馬塵。
石渠諸君職事簡，載酒擷花畏花晚。
浮舟逐勝任所之，箕踞狂歌叩舷板。
眼花耳熱氣愈豪，擲杯擊案聲嗷嗷。
驚沙颯颯繞洲渚，魚龍遷去避我曹。
人生大料無百歲，貴賤賢愚同一致。
在家殽蓛餘幾何，一日風光不宜棄。
吕祿廟
作者：司馬光
朝代：宋

赤帝祚四百，徒然諸吕謀。
出遊逢友賣，未返見家收。
弊冢昔無記，遺祠今幸留。
士心俱左袒，何怨曲周侯。
君貺環溪
作者：司馬光
朝代：宋

地勝風埃外，門深花竹間。
波光冷於玉，溪勢曲如環。
榮路回翔厭，華軒嘯詠閑。
堪羞謝太傅，不復到東山。
吳正肅公挽歌辭三首·其一
作者：司馬光
朝代：宋

皇家延茂異，鶚立迥無倫。
高議誰能奪，英才自有真。
驊騮寧受縶，水鑑不棲塵。
試爲咨清論，風流第幾人。
吳正肅公挽歌辭三首·其三
作者：司馬光
朝代：宋

念昔少年日，謬登君子堂。
重言何以稱，厚德不能忘。
玉麈聲容在，泉臺歲月長。
憑誰寄清淚，爲我灑松岡。
吳正肅公挽歌辭三首·其二
作者：司馬光
朝代：宋

辭華已獨步，政治復無前。
吏不容三宂，民皆戴二天。
於今知和寡，自古愧才偏。
惆悵棠陰下，仁風尚藹然。
吳沖卿直舍閻士安畫墨竹歌
作者：司馬光
朝代：宋

閻生畫竹舊所聞，望中一見遙可分。
伊予不甚少佳畫，猶愛氣骨高出羣。
狂枝怒葉凌絹素，勢若飛動爭紛紜。
蟠根數節出地底，上有積年蒼蘚紋。
森然直榦忽孤聳，意恐出屋排浮雲。
秋風颯颯生左右，耳目灑落遺塵氛。
乃知良工自神解，昧者倣習徒艱勤。
子猷昔者得收玩，不患終朝無此君。
吹簫
作者：司馬光
朝代：宋

古人吹簫者，以和虞韶聲。
後世不復貴，給喪仍賣餳。
呂宣徽挽歌二首·其一
作者：司馬光
朝代：宋

奕世台衡貴，盈門紱冕榮。
遐方流惠化，殊俗讋威聲。
宥密資忠力，安平寄老成。
遽騎箕尾去，何以慰蒼生。
呂宣徽挽歌二首·其二
作者：司馬光
朝代：宋

維嶽人皆仰，長城衆所依。
遠猷方克壯，昭世忽長違。
象設儼如在，英靈窅不歸。
唯應令名久，竹素藹餘輝。
呈張子賤
作者：司馬光
朝代：宋

近時洛社名真率，簞食壺漿取次遊。
試問西來老朝散，可能同志便相收。
呈樂道
作者：司馬光
朝代：宋

歡迎俛仰皆陳迹，薄宦須臾即色空。
試憶昔年雙桂會，只如前日夢魂中。
和不疑送虜使還道中聞江鄰幾梅聖俞長逝作詩哭之
作者：司馬光
朝代：宋

昨夕郵吏來，叩門致書函。
呼奴取以入，就火開其緘。
不疑賦長篇，發自燕之南。
痛傷江與梅，繼踵良人殲。
噫嗟知其二，尚未知其三。
請從北轅後，覼縷爲君談。
鄰幾雖久病，始不妨朝參。
飲歠寖衰少，厥逆生虛痰。
逮於易簀辰，皮骨餘崆嵌。
遺書屬清儉，終始真無慚。
聖俞食寒冰，外以風邪兼。
愚醫暴下之，結轖候愈添。
惙惙氣上走，不復容鍼砭。
自言從良友，地下心亦甘。
欽聖體素彊，藥石性所諳。
平居察舉措，敢以不壽占。
一朝蹔歸卧，簿領不廢簽。
訃來衆皆愕，未信猶闚覘。
興言念三子，舉袂涕已霑。
英賢能幾何，逝者迹相銜。
君疑天上才，難得帝所貪。
我疑人間美，多取神所嫌。
茫茫幽明際，蓍蔡難窮探。
憂來不可忘，終日心厭厭。
和之美二貧詩
作者：司馬光
朝代：宋

君子尚仁義，寶用爲身資。
其人苟不賢，富饒亦胡爲。
所以回憲徒，不厭糠與藜。
當時萬金産，令名傳者誰。
之美初解褐，爲吏長河湄。
月得數斗祿，僅足供饘糜。
謂言家無寶，不必修藩籬。
囊衣不自暖，乃爲偷意窺。
穿墉入其室，探取無纖遺。
從事借之带，同列乞其衣。
日高服未具，不敢踰門畿。
蕭條四壁寒，獨立空自嗤。
援毫引幅紙，書作二貧詩。
上言運命邅，温飫無時期。
下嗟職事勞，舊學日以隳。
乃知賢者心，不獨憂寒饑。
壈坎雖益多，志業終無衰。
我實甚貧者，視君猶白圭。
行年三十餘，碌碌無佗奇。
庇身太學官，旦夕唯鹽虀。
讀君二貧作，我事借君詞。
君誠士林秀，不免青衫卑。
滿腹豈無才，抱蓄未有施。
不用固爲小，用之活蒸黎。
如君有此富，豈必藏珠璣。
財貧非道貧，已矣何嗟咨。
和之美河洲四詩·其一
作者：司馬光
朝代：宋

冉冉河洲曉，晴霞登木杪。
稍見水煙開，孤舟天際小。
和之美河洲四詩·其三
作者：司馬光
朝代：宋

寂寂河洲夜，蘆花繞墟舍。
孤客久未眠，窗燈落寒灺。
和之美河洲四詩·其二
作者：司馬光
朝代：宋

杳杳河洲晚，客行殊未返。
目隨林鳥還，心共征鴻遠。
和之美河洲四詩·其四
作者：司馬光
朝代：宋

漠漠河洲雨，依稀辨村聚。
時哉鷗鳥羣，凌亂爭鳴舞。
和之美河西列岫亭
作者：司馬光
朝代：宋

秋山對疏牖，羈客倦登臨。
雨後嵐光活，晴初落照深。
素波明别浦，赤葉照衰林。
佇目寂無語，何人知此心。
亭臯資遠矚，秋思浩無涯。
鴈唼牽菱蔓，童歌出荻花。
壟荒猶叱犢，枝暗稍栖鴉。
煙靄藏東渚，憑軒莫望家。
和之美舟行雜詩八首 舟中夜坐 其一
作者：司馬光
朝代：宋

風柳動蕭疏，寒星浸寥落。
中宵四寂然，時有遊魚躍。
和之美舟行雜詩八首 舟中夜坐 其二
作者：司馬光
朝代：宋

汀沙落席帆，岸柳縈單舸。
小市遠微茫，簇水初燈火。
和之美舟行雜詩八首·水鴨
作者：司馬光
朝代：宋

褵縰出短蒲，毰毸浴清水。
物忌太鮮明，何妨染泥滓。
和之美舟行雜詩八首·罾魚者
作者：司馬光
朝代：宋

弱篠絓輕絲，盡日寒溪側。
獲少近知無，溪魚皆爾識。
和之美舟行雜詩八首·船行遇風
作者：司馬光
朝代：宋

蔡水僅成波，不若江湖濬。
誠無傾側憂，纜弱終難進。
和之美舟行雜詩八首·都門路
作者：司馬光
朝代：宋

紅塵晝夜飛，車馬古今迹。
獨憐道傍柳，慘淡少顔色。
和之美舟行雜詩八首·野花
作者：司馬光
朝代：宋

喧喧桃李蹊，何妨笑幽草。
但願保天真，徐共春風老。
和之美舟行雜詩八首·魚鷹
作者：司馬光
朝代：宋

翩然下林表，不憚風湍惡。
得雋輒高飛，爲君羞擊搏。
和之美諷古·其一
作者：司馬光
朝代：宋

曲逆從漢祖，出奇誰與讓。
一朝寄天下，不及王陵戇。
和之美諷古·其二
作者：司馬光
朝代：宋

海客久藏機，鷗知人未知。
如何毫末利，管鮑亦相欺。
和人葦花
作者：司馬光
朝代：宋

葭菼迷河曲，高秋一番榮。
齊紈張野白，楚練照川明。
不夜月長皎，踰時雪未晴。
萬仙霓帔合，千畝玉苗生。
漠漠波瀾偃，茫茫沙磧平。
際空鹽海竭，垂地塞雲横。
日暖鷗無色，風高鶴有聲。
逢君得嘲賦，豈愧束薪并。
和任屯田感舊敘懷
作者：司馬光
朝代：宋

結交英俊樂如何，風誼敦明寄詠歌。
自致青雲今有幾，化爲異物已居多。
櫝中本自沽良價，毫末安能滑至和。
鄰笛不堪頻嘆息，酒爐那得重經過。
年華易度窗塵影，人事難期海水波。
賢業著鞭猶可在，況君壯齒未蹉跎。
和任開叔觀福嚴院舊題名
作者：司馬光
朝代：宋

墨蹤塵淡鬢華新，猶喜重來值故人。
二十二年如轉目，洛陽不改舊時春。
和伯常自郢州見寄
作者：司馬光
朝代：宋

西郊去歳揖行人，柳暗花濃又一春。
坐想高風清入骨，沉吟佳句健生神。
潺湲杳靄煙波古，散誕逍遙興趣新。
應笑洛陽車馬道，緇衣未免化紅塵。
和伯鎮再入館
作者：司馬光
朝代：宋

甘泉獻賦人，流落浙江濱。
自嘆三年謫，歸來萬事新。
銓衡時進對，戶牖日相親。
明主方思賈，非徒問鬼神。
和公廙喜雪
作者：司馬光
朝代：宋

曏來河洛久愆陽，禱祀徒勞罄肅莊。
林雪飛花欣暫白，麥田濡葉未全黄。
城中稍覺桑薪貴，村外時聞社甕香。
八使孜孜憫惸獨，斯民那復畏凶荒。
和公達過潘樓觀七夕市
作者：司馬光
朝代：宋

織女雖七襄，不能成報章。
無巧可乞汝，世人空自狂。
帝城秋色新，滿市翠帟張。
僞物踰百種，爛漫侵數坊。
誰家油壁車，金碧照面光。
土偶長尺餘，買之珠一囊。
安知杼軸勞，何物爲蠶桑。
紛華不足悅，浮侈真可傷。
和利州鮮于轉運公居八詠·山齋
作者：司馬光
朝代：宋

幽蹊入桃李，危棧蟠林麓。
行行忽虛敞，高齋出山腹。
園圃近指掌，郊郭紛盈目。
春老酴醿香，夏淺篔簹綠。
條横喜罥衣，笋迸乍穿屋。
秋江澄可卷，冬嶺翠如撲。
煙間漁艇小，塞外村居獨。
燒轉望畬田，響答聆伐木。
驚麏挺走險，鳴禽嚶出谷。
物華時變更，興趣日相續。
誰知使者尊，常著野人服。
肯以駟馬榮，區區詫鄉族。
和利州鮮于轉運公居八詠·巽堂
作者：司馬光
朝代：宋

華堂選形勝，地直巽之隅。
主人心潔齊，公閑此燕居。
西來故鄉客，東過朝大夫。
時逢志所愜，下榻同歡娛。
琴棋間壺觴，賦詠雜歌呼。
民間既羲皇，席上宜華胥。
每思就一醉，幸無官守拘。
奈何三千里，風埃與泥塗。
和利州鮮于轉運公居八詠·柏軒
作者：司馬光
朝代：宋

凜然凌霜色，本自生丘壑。
徙之君子庭，栽培固不薄。
靜夜聲飂飂，清晝陰漠漠。
秀氣逼簷楹，翠影通簾箔。
知君梁棟材，大匠偶未度。
但守歲寒心，閑軒亦不惡。
和利州鮮于轉運公居八詠·桐軒
作者：司馬光
朝代：宋

朝陽升東隅，照此庭下桐。
菶菶復萋萋，居然古人風。
疏柯青玉聳，密葉翠羽蒙。
午景凝餘清，夕照當殘紅。
雨響甍棟外，風生戶牖中。
主人政多暇，步賞常從容。
終當致威鳯，覧德鳴噰噰。
又將施五絃，解愠歌帝宮。
和利州鮮于轉運公居八詠·竹軒
作者：司馬光
朝代：宋

兹軒最灑落，歷歷種琅玕。
正晝簿書稀，蕭蕭風雨寒。
翠陰涼宴坐，疏韻承清歡。
錦籜裁夏扇，玉筍供春槃。
晴蝸潛葉底，暝雀投林端。
幽興遇物愜，高懷隨處安。
且免一日無，何須千畝寛。
和劉伯壽陪潞公禊飲
作者：司馬光
朝代：宋

旌幢車騎滿沙頭，鼓吹喧繁畫鷁浮。
十里羅紈光照地，千家簾幕遠臨流。
觴隨洛水周公事，月映鳳樓裴相遊。
令典久墮今更舉，行聞美俗徧中州。
和叔度獨登天臺水亭
作者：司馬光
朝代：宋

郊外靈潭闊，新亭占曲堤。
戲魚迎墜絮，驚雉出荒蹊。
綠倒楊梢亂，光飜芰葉齊。
雨餘纖月偃，野迥斷雲低。
水氣常噴薄，天風助慘悽。
何知塵外境，近在郡樓西。
和史誠之謝送張明叔梅臺三種梅花
作者：司馬光
朝代：宋

别後相驚兩鬢霜，可憐梅蘂爲誰芳。
臺頭日暖分三色，林下風清共一香。
正爛漫時遊不足，忽離披去樂難常。
慇懃手折遙相贈，不欲花前獨舉觴。
和同舍對菊無酒
作者：司馬光
朝代：宋

黄花倚秋色，曄曄爲誰開。
更使窺殘榼，空令洗舊杯。
嗅香行繚繞，撚蘂立徘徊。
盡日柴門外，白衣來不來。
和君倚藤牀十二韻
作者：司馬光
朝代：宋

嗟予仕京府，謀祿非謀身。
豈徒勞百骸，消鑠侵天真。
所畏曠官誅，敢辭從事勤。
朝訊獄中囚，暮省案前文。
雖有八尺牀，初無偃息痕。
比歸蹔解带，日没軒窗昏。
援枕未及就，撲面愁飛蚊。
未能習律令，何暇闚皇墳。
夫君天才秀，明潁排糾紛。
右曹況清簡，剸裂奚足云。
未遇且堅卧，逢時將致君。
行當起經濟，膏沐醒吾人。
和君貺任少師園賞梅
作者：司馬光
朝代：宋

寒壓春頭草未芽，喜聞置酒賞新葩。
官儀赫奕三川守，野意蕭疏四皓家。
不用管絃妨淡泊，豈容桃李競繁華。
昏鴉散亂傳呼出，歸路林間燭影斜。
和君貺宴張氏梅臺
作者：司馬光
朝代：宋

京洛春何早，憑高種嶺梅。
紛披百株密，爛漫一朝開。
青女工黏綴，霜娥巧剪裁。
崑山雲滿谷，蓬堵浪成堆。
勢擁樽前合，香從席下來。
蜺旌羾天起，練甲洗兵回。
不使光風散，曾無夜色催。
人稠衣馥郁，地狹舞徘徊。
民服召公化，時推何遜才。
淹留文酒樂，璧月上瑤臺。
和君貺寄河陽侍中牡丹
作者：司馬光
朝代：宋

真宰無私嫗煦同，洛花何事占全功。
山河勢勝帝王宅，寒暑氣和天地中。
盡日玉盤堆秀色，滿城繡轂走香風。
謝公高興看春物，倍憶清伊與碧嵩。
和君貺少林寺
作者：司馬光
朝代：宋

達磨自云傳佛心，緒言迷世到於今。
既攜隻履歸西域，安得遺靈在少林。
孤月正明高殿冷，清風不斷老松深。
謝公自愛山泉美，肯爲幽禪此訪尋。
和君貺暮秋四日登石家寺閣曉泛洛舟·泛舟
作者：司馬光
朝代：宋

葉下宮槐老，雲飛洛浦秋。
復陪元禮棹，却望仲宣樓。
曲岸迷頻轉，遙山碎不流。
夷猶聊寓賞，浩蕩得忘憂。
晨出露漸徑，昏歸月滿舟。
星河散寥廓，珠貝映汀洲。
林館回車入，壺觴秉燭遊。
山公興未盡，徒御且番休。
和君貺暮秋四日登石家寺閣曉泛洛舟·登閣
作者：司馬光
朝代：宋

嬉遊乘曉霽，登覽犯秋寒。
不出埃塵外，安知在壤寛。
宮前斷山碧，林表落霞丹。
欲下惜佳趣，相留更倚欄。
和君貺清明與上巳同日泛舟洛川十韻
作者：司馬光
朝代：宋

繁華兩佳節，邂逅適同時。
雅俗共爲樂，風光如有期。
曉煙新里巷，春服滿津涯。
已散漢宮燭，仍浮洛水卮。
占花分設席，愛柳就張帷。
華轂爭門去，輕簾夾路垂。
三川雲錦爛，四座玉山欹。
疊鼓傳遙吹，輕橈破直漪。
清談何衮衮，和氣益熙熙。
想見周南俗，當年播逸詩。
和君貺老君廟姚黄牡丹
作者：司馬光
朝代：宋

芳菲觸目已蕭然，獨著金衣奉老仙。
若占上春先秀發，千花萬卉不成妍。
和君貺題潞公東莊
作者：司馬光
朝代：宋

嵩峰遠疊千重雪，伊浦低臨一片天。
百頃平皋連别館，兩行疏柳拂清泉。
國須柱石扶丕構，人待樓航濟巨川。
蕭相方如左右手，且於窮僻置閑田。
和君錫雪後招探春·其一
作者：司馬光
朝代：宋

莫嫌微雪壓梅芽，已有歸鴻泊浦沙。
天上詔來難久駐，直須早看洛陽花。
和君錫雪後招探春·其二
作者：司馬光
朝代：宋

繁霙回夜色，凌亂落春雲。
虛幌寒相襲，華堂静不聞。
玉卮深可敵，銀燭近微分。
誰念牛衣客，窮經白髪紛。
和吳冲卿三哀詩
作者：司馬光
朝代：宋

天生千萬人，中有一雋傑。
奈何喪三賢，前後纔朞月。
鄰幾任天資，浮飾恥澡刷。
朝市等山林，衣冠同布褐。
外無涇渭分，內有淄澠别。
逢時敢危言，慷慨誰能奪。
聖俞詩七千，歷歷盡精絕。
初無追琢勤，氣質禀清潔。
負兹驚世才，未嘗自標掲。
鞠躬隨衆後，側足畏蹉跌。
欽聖渥洼駒，初生已汗血。
雖有絕塵蹤，不失和鸞節。
宜爲清廟噐，儼雅應鐘律。
衆論仍共然，非從友朋出。
羣才方大來，軮軋扶帝室。
誰云指顧間，聯翩化異物。
弔縗哭未已，病枕氣已竭。
同爲地下遊，攜手不相失。
紳紱頓蕭條，相逢但嗟咄。
誦君三哀詩，終篇涕如雪。
眉目尚昭晣，笑言猶彷彿。
肅然來悲風，四望氣蕭瑟。
和吳冲卿崇文宿直睹壁上題名見寄并寄邵不疑
作者：司馬光
朝代：宋

白袍昔紛紛，相與會東堂。
帝梧碧蕭瑟，翔集皆鸞凰。
伊予素空疏，濫吹翰墨場。
不爲羣儁遺，出處聯簪裳。
爾來凡六閏，轉轂飛炎凉。
同歌太學下，共醉金馬旁。
脩竹壓窗寒，夭桃倚戶芳。
金盤剖盧橘，玉壺分蔗漿。
驚呼局上急，嘲笑杯間狂。
神情一契會，形迹兩俱忘。
歡餘嘆薄宦，離合何能常。
濡毫紀歲時，揮霍素壁光。
去秋隨相車，沿牒來東方。
城中未徧辭，不疑逐南荒。
奔波走郊外，取别何蒼黄。
舉觴未及盡，亟歸還束裝。
行行到官下，日積簿領忙。
文書擁筆端，胥史森如牆。
況當三伏深，霑汗尤淋浪。
細蠅繞眉睫，驅赫不可攘。
涔涔頭目昏，始覺冠带妨。
誠知才智微，吏治非所長。
懼貽知已羞，敢不益自強。
因思甌閩遠，南走侵溟漲。
炎蒸異中縣，從古無雪霜。
終朝坐茅屋，鹽茗征行商。
讙譁費口舌，解囊收毫芒。
不疑性高介，此困安可當。
山川幾千里，問訊誰能將。
冲卿居京邑，青雲正騰驤。
寓直紫臺上，風露澄東廂。
清夜不成寐，緩步聊彷徨。
拂此壁上塵，遠懷同舍郎。
英辭欻感發，高義紛激昂。
泠泠宮殿虛，諷咏何琅琅。
手書成兩通，貯之古錦囊。
一往泉山南，一致汶水陽。
堅重金璧體，光寒矛劍鋩。
迺知賢雋心，淺俗未易量。
何嘗用榮枯，遽爾分否臧。
居然激衰薄，更使清風揚。
和吳冲卿病中偶書呈諸同舍光時亦卧疾
作者：司馬光
朝代：宋

病來門不掃，秋草翳吾廬。
棄置賢人酒，蕭條長者車。
冥迷牀鬬蟻，潤溽篋生魚。
藥物從無繼，簞瓢自有餘。
形神寂可弔，身世邈相疏。
何事文園客，痟中亦著書。
和吳朝議同年謝光與景仁同年見過
作者：司馬光
朝代：宋

結綬東堂同發策，白頭相值益相親。
却思景祐無多日，共見元豐有幾人。
天下高名歸廣受，古来交道重雷陳。
謝公身老才方壯，落筆成章字字新。
和吳省副梅花半開招憑由張司封飲
作者：司馬光
朝代：宋

帝鄉春色嶺頭梅，高壓年華犯雪開。
正與嘉賓思共醉，不須芳物重相催。
從車貯酒傳呼出，側弁簪花倒載迴。
風雨難期王事劇，未知休沐幾旬來。
和吳辨叔知鳳翔見寄
作者：司馬光
朝代：宋

岐陽府舍始相逢，四十餘春屈指中。
昔日布衣今露冕，當時小吏亦衰翁。
醉吟久作藏身計，條教應多及物功。
惟是綵衣難再著，長林極目起悲風。
和吴仲庶寄吴瑛比部安道之子壯年致政歸隱蘄春
作者：司馬光
朝代：宋

負米承親願已賒，恥隨雞鶩啄泥沙。
一朝投紱真高士，萬卷藏書舊世家。
齒髪未衰非藥物，山林不返爲雲霞。
龐眉尚有郎潛者，徇祿憂生直可嗟。
和國子夏主簿李花
作者：司馬光
朝代：宋

儒宮岑寂覺春閑，仙李繁花重壓欄。
碎錦不飛蒙樹合，素雲欹亞舉枝難。
能詩此日當推謝，捧賜他年足繼桓。
更約雕盤薦秋實，豈徒穠艷一朝看。
和堯夫先生相招遊夏圃
作者：司馬光
朝代：宋

野迥秋光滿，逕微朝露寒。
登高與行遠，餘力尚桓桓。
和堯夫見寄·其一
作者：司馬光
朝代：宋

志趣苦難合，倀倀何所依。
逢君始相照，知我信爲稀。
忽報除書下，徒瞻征蓋飛。
相思千里遠，洛浦又春歸。
和堯夫見寄·其二
作者：司馬光
朝代：宋

仁政如慈父，蒲人得所依。
教條前後接，風迹古今稀。
試郡纔書最，還朝必奮飛。
西臺舊班列，猶望繡衣歸。
和堯夫首尾吟
作者：司馬光
朝代：宋

堯夫非是愛吟詩，安樂窩中無所爲。
古道白頭無外用，今時青眼幾人知。
嵩山洛水長相見，秋月春風不失期。
筋力雖衰才思壯，遞年比較未嘗虧。
和始平公夢中有懷歸之念作詩始得兩句而寤因足成一章
作者：司馬光
朝代：宋

元宰撫洪鈞，四海可熏灼。
至人養天真，視此猶嬰縛。
出入金鼓威，寤寐琴樽樂。
乃知伊吕心，未始忘丘壑。
和始平公見寄八韻
作者：司馬光
朝代：宋

嚮來從後車，雍容鎮藩垣。
政成簿書簡，終日侍清樽。
今兹備言職，不得登朱門。
違離詎幾時，風色變寒温。
忽聆吉甫什，穆如承話言。
安得六翮生，隨意遠飛翻。
垂耳倦新羈，蹀足思華軒。
諒無伯樂顧，疲勞安敢論。
和始平公貽一二賓僚
作者：司馬光
朝代：宋

儒冠藹藹從平津，東閣由來盛衆賓。
終始何嘗忘教育，高卑曾不間疏親。
共陪樽俎無虚日，空喜谿山得主人。
白雪屢歌殊未和，自知羞愧後車塵。
和始平公郡齋偶書二首·其一
作者：司馬光
朝代：宋

文武從容兩有餘，公槐將幕往來居。
已安四海如三傑，欲散千金比二疏。
今日監邊親跪轂，佗年入殿賜乘車。
武侯暫爲蒼生起，長憶隆中卧舊廬。
和始平公郡齋偶書二首·其二
作者：司馬光
朝代：宋

平安候火出雲間，區脫無塵刁斗閑。
漢相威聲遙制敵，胡兵遠迹夜開關。
赤松雅意思輕舉，黄閣羣心望復還。
玉帳牙旗空壯觀，謝公高興在東山。
和始平公長句寄漢州何學士
作者：司馬光
朝代：宋

勢交倐忽易蕭條，賴有伊人尚建標。
須信松筠凌雪茂，肯爲蒲柳望秋凋。
欽賢高館三年別，廣漢專城百舍遙。
書紙如雲詩叩玉，數憑疾翼度青霄。
和子淵元夕
作者：司馬光
朝代：宋

神嶽嶕嶢闕角齊，銀蟾無影玉繩低。
風傳絲管交加發，燈滉星河上下迷。
清醴横飛金鑿落，香塵不染錦障泥。
誰知此夕齋祠客，近在宮城槐柳西。
和子淵除夜
作者：司馬光
朝代：宋

緹室重飛玉琯灰，物華全與斗杓回。
依依殘臘無情别，歷歷新春滿眼來。
強取酒卮浮翠柏，懶開粽葉覓楊梅。
男兒努力平生志，肯使功名落草萊。
和子華喜潞公入覲歸置酒遊諸園賞牡丹
作者：司馬光
朝代：宋

介圭成禮下中天，春物雖闌色尚妍。
園吏望塵皆闢戶，肩輿回步即開筵。
波濤凌亂鞾旁錦，風雨縱横撥底絃。
洛邑衣冠陪後乘，尋花載酒願年年。
和子華應天院行香歸過洛川
作者：司馬光
朝代：宋

印節傳呼洛北還，府庭無訟不妨閑。
度橋寒色侵春服，按轡晴光露曉山。
香穗徘徊凝廣殿，花籃繁會滿通闤。
自知白雪高難和，忍愧誰能寄我顔。
和子華招潞公暑飲
作者：司馬光
朝代：宋

朱門近在府園東，杖屨過從跬步中。
避暑連翩投轄宴，析酲蕭灑滿襟風。
閑来高韻渾如鸖，醉裏朱顔却變童。
剪燭添香歡未極，但驚銅漏太匆匆。
和子華遊君貺園·其一
作者：司馬光
朝代：宋

甲第朱門久不開，春風潛入發江梅。
今朝丞相雙車轍，碾破林間水畔苔。
和子華遊君貺園·其二
作者：司馬光
朝代：宋

小桃似喜相君來，爭發新花繼落梅。
更仗環溪醒殘酒，沒篙春水綠於苔。
和子華過王帥家見梅花盛開呈君實子駿兼簡堯夫
作者：司馬光
朝代：宋

去年與客盡清歡，今日重来立馬看。
猶是攜觴同醉在，只愁風雨横相干。
和子駿新荷
作者：司馬光
朝代：宋

懶不窺園久，元非效仲舒。
新荷滿沼密，藍舁出門疏。
借問含煙晚，能勝裛露初。
愧無魚戲句，弄翰白紛如。
和子駿洛中書事
作者：司馬光
朝代：宋

西都自古繁華地，冠蓋優遊萃五方。
比戶清風人種竹，滿川濃綠土宜桑。
鑿龍山斷開天闕，導洛波回載羽觴。
况有耆英詩酒樂，問君何處不如唐。
和子駿秋意
作者：司馬光
朝代：宋

好風自遠來，小雨初濡地。
雖當未夏半，已有清秋意。
新蟬乍孤吟，病葉或先墜。
頓覺愈沉疴，暫喜濯炎熾。
彩筆動高興，瑤徽發幽思。
賤子獨何爲，宵涼甘熟寐。
和子駿約遊一二園亭看花遇雨而止
作者：司馬光
朝代：宋

行樂及佳時，官閑無所覉。
只知花正發，不共雨爲期。
淺草碧無際，濃雲冷四垂。
陪遊興未盡，安得不相思。
和孫器之清風樓
作者：司馬光
朝代：宋

賢侯宴枚馬，歌鼓事繁華。
晚吹來千里，清商落萬家。
平原轉疏雨，遠樹隔殘霞。
宋玉雖能賦，還須念景差。
和宇文公南塗中見寄
作者：司馬光
朝代：宋

騘馬烏紗遊洛塵，未能全得自由身。
深慚白首戀微祿，不向青山爲散人。
斥鷃卑飛聊取適，冥鴻高舉益難親。
蜀都迢遞千餘里，徒誦新詩妙入神。
和安之久雨
作者：司馬光
朝代：宋

秋霖逢甲子，禾耳恐須生。
流俗幸無驗，高田猶有成。
潤唯藜莠得，爛與蕙蘭并。
早晚浮雲豁，逍遙賦晚晴。
和安之今春於鄭國相公及光處得綴珠蓮各一本植之盆中仲夏始見一花喜而成詠末句云未知先合謝誰家
作者：司馬光
朝代：宋

春凍消時種兩芽，南風薫日見孤花。
先開必自陶鈞力，且合歸功丞相家。
和安之喜雨
作者：司馬光
朝代：宋

吁嗟方請雨，潤溽果如占。
黍稷固有望，來麰亦未嫌。
聲繁清倦枕，氣冷入疏簾。
蔓喜龍頭舉，泉驚虎爪添。
田疇誠最急，花藥不妨兼。
詩伯才盈斛，聊應費筆尖。
和宋子才致仕後歳旦見贈
作者：司馬光
朝代：宋

閑官逢獻歳，拜揖亦紛然。
須信家居日，方爲已有年。
劬勞中外徧，名迹始終全。
伯玉空搔首，蹉跎愧在前。
和宋復古大雨·其一
作者：司馬光
朝代：宋

積陰連日作鬰蒸，長雲飛天勢如鵬。
白雨四注垂萬絙，坐間斗寒衣可增。
和宋復古大雨·其二
作者：司馬光
朝代：宋

雷公推車電施鞭，飛騰九澤舞百川。
須臾開晴萬物鮮，仰視白日當青天。
和宋次道西都元日懷不疑并見寄
作者：司馬光
朝代：宋

露冕優分竹，題輿佐畫圻。
比年攜手樂，兹日賞心違。
齋祀春來併，娛遊别後稀。
誰憐從窶卒，草際犯寒歸。
和宋郎中孟秋省直
作者：司馬光
朝代：宋

夜久殘暑盡，好風來滿襟。
牀空唯置枕，冠小不施簪。
竹影亂凉月，林梢轉曉參。
人心有喧寂，何必欲雲岑。
和家兄喜晴用安之韻
作者：司馬光
朝代：宋

象龍雖得請，躍蜧亦須占。
既有膏苗益，寧無漂麥嫌。
餘霏方映戶，反照忽通簾。
羈旅愁懷闋，農家喜色添。
田間拾穗滿，陌上荷鋤兼。
預想三川迥，秋場萬庾尖。
和張仲通學士苦暑思長安幕中望終南秋雪呈江鄰幾
作者：司馬光
朝代：宋

秋雲覆秦川，小雨野未濕。
誰言終南頂，已有霰雪集。
返景開新晴，孱顔照都邑。
初疑江津闊，遠浪横風急。
又疑龍蛻骨，逶迤委原隰。
詞客登高樓，四望清興入。
當時應百篇，遺散不復拾。
今兹宦帝城，大暑困鬰悒。
紅塵滿九衢，出入冠带襲。
家居賓旅來，俯僂煩拜揖。
回思幕中趣，引領安可及。
江翁養文采，正如玄豹蟄。
君往犯其嚴，騰起誰敢縶。
嗟予素恇怯，旁睨毛髪立。
強復綴此章，庶幾勇可習。
和張仲通追賦陪資政侍郎吳公臨虛亭燕集寄呈陜府祖擇之學士
作者：司馬光
朝代：宋

吾家陜之北，陜事吾能說。
孤亭占城隅，形勝最殊絕。
雲消天宇空，極目鳥飛滅。
大河西北來，洶湧地脉裂。
萬里卷流沙，長驅走溟碣。
羣山勢離合，披靡隨曲折。
林薄带村墟，郊原如繡纈。
祠宮望神禹，閑田指虞芮。
高丘想巫咸，空巖懷傅說。
聖賢迹已遠，縹渺見風烈。
吳公昔爲守，治行瑩冰雪。
君從豐鎬來，華館息塵轍。
主人喜佳客，置酒升嵽嵲。
清歡浩無涯，燭至樽未撤。
誰知捧手辭，遽有幽明訣。
至今猶墮淚，遺愛滿耆耋。
擇之新下車，條教悉施設。
依然典刑在，先後如符節。
嗟予仕京邑，苟祿自羈紲。
丘壟翳荒松，三年灑掃缺。
求歸未能得，朝莫腸百結。
得君臨虛詩，彷彿見里闕。
何時往登臨，曠若目去䁾。
憂來復長吟，益使寸心折。
和張伯常賀遷資政
作者：司馬光
朝代：宋

不駕使車開漢關，不棲巖穴鍊金丹。
豈無開徑三人友，分著垂緌五寸冠。
坐飽太倉猶自愧，謬躋秘殿益難安。
願同野老嬉堯壤，長守先生苜蓿盤。
和張推官同年春陰無緒偶成·其一
作者：司馬光
朝代：宋

澹泊輕雲寒不收，未成春雨只添愁。
風煙寂寞幾何限，盡入憑高一寸眸。
和張推官同年春陰無緒偶成·其二
作者：司馬光
朝代：宋

薄寒未去臘纔過，春色先知在綠波。
不是宿雲能作思，大都王粲自情多。
和張文裕初寒十首·其一
作者：司馬光
朝代：宋

何處初寒好，初寒郟鄏城。
垂紳多俊彦，列第盡公卿。
裘馬過從盛，門闌灑掃清。
誰家擁獸炭，盡日管絃聲。
和張文裕初寒十首·其一〇
作者：司馬光
朝代：宋

何處初寒好，初寒福善居。
長宵對燈火，滿室聚詩書。
暫息登山屐，休脂下澤車。
所安容膝地，何必更多餘。
和張文裕初寒十首·其七
作者：司馬光
朝代：宋

何處初寒好，初寒疊石溪。
山斜改昏曉，路曲失東西。
拾栗走村稚，鑿垣巢乳雞。
我來閑擁褐，曝背草簷低。
和張文裕初寒十首·其三
作者：司馬光
朝代：宋

何處初寒好，初寒洛水橋。
沙痕水清淺，風葉柳蕭條。
關塞長塗直，嵩丘倒影遙。
鳳樓雖在北，車馬不塵囂。
和張文裕初寒十首·其九
作者：司馬光
朝代：宋

何處初寒好，初寒遊弈園。
林間葉未盡，籬底菊猶存。
結竹爲庵小，開爐構火温。
誰言處城市，岑寂似丘樊。
和張文裕初寒十首·其二
作者：司馬光
朝代：宋

何處初寒好，初寒洛汭宮。
翠華雖脉脉，佳氣自葱葱。
闕角月華白，苑墻霜葉紅。
都人心望幸，注目不離東。
和張文裕初寒十首·其五
作者：司馬光
朝代：宋

何處初寒好，初寒禹鑿門。
遙天露崖口，輕浪漱山根。
萬佛龕苔老，一燈林靄昏。
漁梁杳相望，石瀨夜聲喧。
和張文裕初寒十首·其八
作者：司馬光
朝代：宋

何處初寒好，初寒肅政臺。
官閑免簿領，門静少塵埃。
天借風霜氣，人無鷹隼猜。
庭荒餘老柏，尚有夕烏來。
和張文裕初寒十首·其六
作者：司馬光
朝代：宋

何處初寒好，初寒噴玉泉。
折冰流谷口，飛溜落雲邊。
雀噪聚林杪，樵歌下石巔。
尋幽不思返，坐嘯夕陽偏。
和張文裕初寒十首·其四
作者：司馬光
朝代：宋

何處初寒好，初寒太室山。
晴空煙澹泊，返照雪孱顔。
極目鴈稍沒，無心雲自還。
猶餘拜表累，不得坐松間。
和復古小園書事
作者：司馬光
朝代：宋

飽食復閑眠，風清雨霽天。
葉深時墜果，岸曲乍藏蓮。
波面秋光浄，林梢夕照鮮。
東家近亦富，滿地布苔錢。
和懋賢聞道矩小園置酒助以酒果副之以詩
作者：司馬光
朝代：宋

芙蓉幕下惜餘閑，不使芳華取次殘。
珍果醇醪與新句，併將佳味助清歡。
和昌言官舍十題·水紅
作者：司馬光
朝代：宋

夢想水鄉遊，階庭植籠古。
宛如江外行，高帆落寒浦。
煙枝靜疏秀，風穗閑低舉。
於今看未好，漠漠宜秋雨。
和昌言官舍十題·甘菊
作者：司馬光
朝代：宋

野菊細瑣物，籬間私自全。
徒因氣味殊，不爲庖人捐。
采升白玉堂，薦以黄金盤。
願若南陽守，永扶君子年。
和昌言官舍十題·畦蔬
作者：司馬光
朝代：宋

隙土惜荒棄，翦治成春畦。
講雩時澤洽，葵荏高參差。
釃渠若貫脉，疏塍如畫棋。
爲吾謝來客，桔橰毋語機。
和昌言官舍十題·病竹
作者：司馬光
朝代：宋

園竹久不治，蕪没真可弔。
豈無枯槁容，蕭疏自殊調。
至人愛高節，命斧除藜藋。
何用報至恩，清陰與長嘯。
和昌言官舍十題·石榴花
作者：司馬光
朝代：宋

靈根逐漢臣，遠自河源至。
流離徧中壤，今兹盡苗裔。
畏日助殷紅，凍雨滌濃翠。
宜攜避暑客，花下縱横醉。
和昌言官舍十題·石蘭
作者：司馬光
朝代：宋

楚人歌紫蘭，華禁無傳久。
循名意兹是，誰得明真否。
天憐菊性孤，秀發秋風後。
固令芳物生，聊作黄花友。
和昌言官舍十題·萱草
作者：司馬光
朝代：宋

葉濯宿露翠，花迎朝日黄。
昔誰封殖此，儼列侍高堂。
達士隱於吏，孰爲行與藏。
逍遙玩永日，自無憂可忘。
和昌言官舍十題·薏苡
作者：司馬光
朝代：宋

佳實産南州，流傳却山瘴。
如何馬伏波，坐取丘山謗。
夫君道義白，復爲神明相。
厲氣與流言，安能逞無狀。
和昌言官舍十題·蘭
作者：司馬光
朝代：宋

賢者非無心，園夫自臨課。
蓻植日繁滋，芬芳時入座。
青蔥春茹擢，皎潔秋英墮。
正苦郢中人，逸唱高難和。
和昌言官舍十題·蜀葵
作者：司馬光
朝代：宋

白若繒初斷，紅如顔欲酡。
坐疑仙駕嚴，幢節紛駢羅。
物性有常妍，人情輕所多。
菖蒲儻日秀，棄擲不吾過。
和明叔九日
作者：司馬光
朝代：宋

不奈衰鬚白，羞看朝鑑明。
聊憑佳節酒，強作少年情。
雨冷弊裘薄，風高醉帽傾。
如何不行樂，况復值秋成。
和明叔遊白龍溪
作者：司馬光
朝代：宋

溪深荒徑微，尋勝不知疲。
寒月影隨馬，曉風冰滿髭。
行歌被褐叟，聚戲拾薪兒。
外野饒真趣，令人懷抱夷。
和景仁七十一偶成
作者：司馬光
朝代：宋

心地長閑爲己物，年華不住是天時。
當時海上乘槎客，維楫都無任所之。
和景仁卜居許下
作者：司馬光
朝代：宋

壯齒相知約歳寒，索居今日鬢俱斑。
拂衣已解虞卿印，築室何須謝傅山。
許下田園雖有素，洛中花卉足供閑。
他年决意歸何處，便見交情厚薄間。
和景仁噴玉潭
作者：司馬光
朝代：宋

昨朝景氣如暑天，僮僕流汗衣裘單。
安知向晚暴風作，一變陽春成大寒。
此時結友尋名山，伶俜徒步水石間。
棘刺罥衣行路難，枯藤壽柏同攀援。
驚沙擊眼百箭攢，時得閉爍窺林巒。
景仁年長力更孱，牽衣執手幸不顛。
仍聞旁谷有伏虎，賴得與君俱早還。
和景仁瓊林席上偶成
作者：司馬光
朝代：宋

念昔瓊林賜宴歸，綵衣綠綬正相宜。
將雛雖復慰心喜，負米翻成觸目悲。
殿角花猶紅勝火，樽前髪自白如絲。
桂林衰朽何須恨，幸有新枝續舊枝。
和景仁疊石溪
作者：司馬光
朝代：宋

溪邊有村落，未始識紛華。
去縣只數里，居民踰百家。
山腰荒徑轉，谷口翠微遮。
老木紛無際，重巒浩莫涯。
力窮纔到頂，勢盡復成窪。
不定雲煙色，難名藥草芽。
泥鈞羅比屋，澗石載連車。
宛有淳風在，誰云太古遐。
梁隨木性曲，簷逐地形斜。
榛路牛呼犢，叢祠雀噪蛇。
倚崖松偃蓋，落石浪翻花。
安用遊青嶠，何須躡紫霞。
好將詩筆寫，還入帝城誇。
已買漁樵舍，毋令後約差。
和景仁答才元寄示花圖
作者：司馬光
朝代：宋

高士閑居舊，名花獨步今。
移從洛浦遠，濯自錦江深。
傳得巫山貌，非因延壽金。
不須天女散，已解動禪心。
和景仁緱氏别後見寄求決樂議雖用其韻而不依次蓋以景仁才力高逸步驟絕羣非駑拙所能追故也
作者：司馬光
朝代：宋

至樂存要眇，失易求之難。
昔從周道衰，疇人曠其官。
聲律久無師，文字多缺漫。
仁皇閔崩壞，廣庭集危冠。
紛紜鬭筆舌，異論誰能殫。
或欲狥陳迹，竅厚潛鎪剜。
或欲立私意，妄取舊史刊。
古今互齟齬，大抵皆欺讕。
景仁信其說，墨守不可干。
賤子欲面從，誰與換膽肝。
必求此議決，深谷爲崇巒。
何如兩置之，試就中和看。
天地育萬物，生成適暄寒。
聖人保四海，皇極致阜安。
樂理亦如此，炳煥猶朱丹。
嘽緩與噍殺，折衷遺兩端。
兹道苟不由，芒刃難嬰髖。
魯樂最爲備，雍徹施三桓。
齊韶猶肄習，太公避陳完。
唐民聽伴侣，不復含悲酸。
乃知樂有源，鐘鼓皆波瀾。
昨者清明初，榆火始改鑚。
景仁從許來，傾都咸聚觀。
諸公競邀迓，非獨惜春殘。
議樂不復對，晝夕且窮歡。
來時桃李穠，去日芍藥闌。
三旬只須臾，駛若阪上丸。
轘轅逢雨别，惝怳歸騎單。
東西步步遠，回首祝加餐。
仍冀勉中和，心廣體自胖。
和景仁聞蟬
作者：司馬光
朝代：宋

春林滿巖綠，誰信已鳴蟬。
葉上正多露，山中别有天。
心閑寧感物，道合况忘年。
坐聽生秋思，何須膝上絃。
和景仁西湖泛舟
作者：司馬光
朝代：宋

滿船歌吹拂春灣，天外晴霞水底斑。
誰信飛觴臨綺席，獨能回首望青山。
東門車馬匆匆别，西洛風煙寂寂閑。
疊石溪頭應更好，却輸野叟坐林間。
和景仁遊壽安
作者：司馬光
朝代：宋

宜陽城下作遊人，都爲衣冠不繫身。
衆竅怒號成地籟，也勝終日在紅塵。
和景仁題崇福宮·其一
作者：司馬光
朝代：宋

歷歷山頭雪，冷冷松下風。
樽中亦有酒，恨不與君同。
和景仁題崇福宮·其二
作者：司馬光
朝代：宋

不獨山頭白，人頭亦垂素。
積雪有時消，青山色如故。
和景文議交絕句
作者：司馬光
朝代：宋

邇來友義漸隳頽，直諒多聞貴不回。
勢利相交何足道，已知餘耳愧陳雷。
和李八丈小雪同會有懷鄰幾
作者：司馬光
朝代：宋

天祿淹回德齒尊，暫留汾曲兩朱轓。
閑軒坐嘯正飛雪，同舍倦遊來及門。
空嘆高歌如郢客，愧無佳賦似文園。
坐中猶欠鄰幾在，深負棋枰與酒樽。
和李君錫惠書及詩勉以早歸
作者：司馬光
朝代：宋

書意勤渠詩意新，清如白雪暖如春。
西遊不盡谿山樂，策馬歸來就故人。
和李殿丞倉中對菊·其一
作者：司馬光
朝代：宋

高士寄朝市，迥然心迹殊。
秋風太倉裏，黄菊滿庭隅。
陶令成詩後，王公送酒無。
遙知厭俗事，未免強躊蹰。
和李殿丞倉中對菊·其三
作者：司馬光
朝代：宋

凉風正蕭瑟，好月復徘徊。
幽興眇不盡，芳罇時一開。
餘英蓋紅葉，墜露濕蒼苔。
從此東籬下，應忘歸去來。
和李殿丞倉中對菊·其二
作者：司馬光
朝代：宋

文案漸消散，倉閑吏已稀。
庭空數蝶下，夜静一螢飛。
愛賞忽成句，淹留時忘歸。
高情雖不繫，遇此獨依依。
和梅聖俞詠昌言五物·懷素書
作者：司馬光
朝代：宋

上人工書世所稀，於今散落無復遺。
君從何處獲數幅，敗絹蒼蒼不成軸。
雲流電走何縱横，昏醉視之雙目明。
烈火燒林虎豹慄，疾雷裂地龍蛇驚。
須臾掛壁未收卷，陰風颯颯來吹面。
秪疑神物在闇中，寶秘不令關俗眼。
嗟余平生不識書，但愛意氣豪有餘。
欲求數字置座側，安得滿斗千金珠。
和梅聖俞詠昌言五物·括蒼石屏
作者：司馬光
朝代：宋

主人小石屏，得之括蒼山。
括蒼道里遠，致此良亦難。
層崕萬仞餘，騰出浮雲端。
吳兒采石時，蘿蔓愁攀緣。
石文狀松雪，毫髪皆天然。
置之坐席旁，清風常在顔。
願君善藏蓄，永日供餘閑。
慎勿示要人，坐致求者繁。
將使括蒼民，吁嗟山谷間。
和梅聖俞詠昌言五物·淡樹石屏
作者：司馬光
朝代：宋

昔行鞏洛間，馬瘦天復陰。
寒煙淡不收，一拂横長林。
當時無畫工，負此清賞心。
今朝石上迹，歷歷皆可尋。
輕素已紛泊，老榦仍蕭森。
坐令高興還，野氣生衣襟。
丹青不耐久，風日易消侵。
何如造化真，更彼歲月深。
昌言家素貧，購此糜百金。
請鐫好事名，千古無消沈。
和梅聖俞詠昌言五物·白鶻圖
作者：司馬光
朝代：宋

白鶻日邊來，一息萬里遙。
横飛碧海晴，六翮寒蕭蕭。
輕如朔雪花，迥與長風飄。
傾身疊紺爪，吟嘯何嘵哮。
瞥來疾驚電，欻起先扶搖。
遂令狐與狸，不敢矜凶妖。
罻羅不可取，滅影還雲霄。
世人莫得見，粉繪圖輕綃。
凛然堂牖間，霜氣生春朝。
風雨夜如墨，古木無鳴梟。
和梅聖俞詠昌言五物·縛虎圖
作者：司馬光
朝代：宋

孫生非畫師，趣尚頗奇偉。
爲人少諧合，不肯畜妻子。
時時入深山，信足動百里。
蕭然坐盤石，盡日曾不起。
精心忽有得，縱筆何恢詭。
萬象皆自然，神工相表裏。
流傳落人間，萬金易寸紙。
君家縛虎圖，用意尤精緻。
雖云鎖紐牢，觀者猶披靡。
昔聞劉綱妻，制虎如犬豕。
繫之牀脚間，垂頭受鞭箠。
孫生儻未見，畫此亦何理。
明知非世人，羽化實不死。
願君佗日歸，置之成都市。
必有乘槎人，庶幾能辨此。
和楊卿中秋月
作者：司馬光
朝代：宋

秋氣平分夜，沈陰乍散天。
窺林初淡薄，照席忽孤圓。
泠入詩毫健，光浮醉弁偏。
嘉賓勿輕去，桂影正姢姢。
和樂道再以詩見寄
作者：司馬光
朝代：宋

諫垣簪筆接英遊，今日華顛昔日憂。
邂逅升沈皆是命，逍遙出處本無愁。
衡門不羡金門貴，藿食焉知肉食謀。
溟海榆枋各安分，蓬莱未必勝嵩丘。
和樂道自河外南轅過宜芳雨晴和氣景物可愛馬上偶成
作者：司馬光
朝代：宋

京洛春應老，河邊初解顔。
碧浮煙際草，翠滴雨餘山。
目極褰帷外，詩成攬轡間。
滿川桃李色，共喜傳車還。
和次道大慶殿上元迎駕
作者：司馬光
朝代：宋

鳳律年華到尚新，九重氣象已成春。
曉雲低拂羽林仗，宿雨先清紫陌塵。
玉殿鳴鞘傳警蹕，彤庭委珮集簪紳。
闕前無復魚龍戲，自有驩謠億萬人。
和次道奉慈齋宮見寄
作者：司馬光
朝代：宋

去住邈如霄與塵，依依欲别更相親。
雖知洛邑饒英俊，莫忘齋廬並直人。
和江鄰幾六月十一日省宿書事
作者：司馬光
朝代：宋

長夏金正伏，火意尤驕盈。
夫子寓官舍，無術逃煩蒸。
軒窗豁四開，滅去壁上燈。
紵衣不可親，羽扇安能勝。
濯泉泉已温，撫簟簟可憎。
萬葉悄無風，但有飛蚊鳴。
六府燥不濡，喉舌煙塵生。
攝衣起徐步，四顧天正晴。
雲漢淺欲涸，箕畢徒縱横。
忽思終南巔，秀出秦雲青。
上有長松林，蔽日深杳冥。
下有萬仞壑，含蓄太古冰。
安得躡輕屐，杖策緣峥嶸。
挂冠芙蓉闕，結屋高崖稜。
回視萬鍾祿，飄撇如飛蠅。
和江鄰幾金鈴菊
作者：司馬光
朝代：宋

何處見佳菊，秋風汶水陽。
酒浮金鐸細，露泛蜜房香。
不謂紅塵地，相逢君子堂。
依然故人意，不減舊芬芳。
和沖卿喜雨偶成
作者：司馬光
朝代：宋

萬里風隨快雨來，塵昏消伏旱光開。
物情濯熱參差喜，天意爲仁容易迴。
簾映薄寒燈有暈，窗含虚白麝成煤。
君侯雅有江湖興，蕭灑何須氣象催。
和河陽王宣徽九日平嵩閣宴集
作者：司馬光
朝代：宋

九日英僚集，千秋勝賞同。
飛橋貫河渚，危閣壓霜風。
金散黄花泛，雷驚疊鼓通。
百峰高鳥外，萬里寸眸中。
檻底臨丹葉，杯中倒碧嵩。
來雲低拂座，去鴈遠沈空。
吹帽陪遊阻，搖旌結想叢。
風流免堙滅，鄒湛倚羊公。
和潞公伏日讌府園示座客
作者：司馬光
朝代：宋

盛陽金氣伏，華宇玉樽開。
真率除煩禮，耆英集上才。
炎蒸疑遠避，流景忘西頽。
幸忝俊遊並，仍慚右席陪。
蒲葵參執扇，冰果侑傳杯。
相國方留客，如何務早回。
和潞公招堯夫不至
作者：司馬光
朝代：宋

東閣樽罍招共飲，後房羅綺約同觀。
既無薊子分身術，須欠車公一座歡。
和潞公真率會詩
作者：司馬光
朝代：宋

洛下衣冠愛惜春，相從小飲任天真。
隨家所有自可樂，爲具更微誰笑貧。
不待珍羞方下筯，只將佳景便娛賓。
庾公此興知非淺，藜藿終難繼主人。
和潞公與昌言正叔遊獨樂園徘徊久之主人不至
作者：司馬光
朝代：宋

茂勛成亮采，勝賞寄風流。
閑引翹林客，同爲獨樂遊。
厭居華宇盛，翻愛弊廬幽。
愧不先操篲，迎塵立道周。
和潞公行及白馬寺得留守相公書云名園例惜好花以候同賞詩二章·其一
作者：司馬光
朝代：宋

雲漢成章湛露晞，都門宴餞羽觴飛。
謝安不復東山去，爭似阿衡得謝歸。
和潞公行及白馬寺得留守相公書云名園例惜好花以候同賞詩二章·其二
作者：司馬光
朝代：宋

相國東郊迓帝師，油幢交映碧參差。
都人共喜安輿到，正是餘花可惜時。
和潞公遊天章楚諫議園宅
作者：司馬光
朝代：宋

名卿新治第，上宰舊連墻。
槐蔭青青葉，星鄰兩兩光。
林花裂錦狹，門路築沙長。
共引庭間水，交生壁外篁。
魚窺薦琴石，螢散讀書牀。
玉帳方懷遠，松齋欲就荒。
旌幢今少憩，蘭蕙不徒芳。
早晚平狼望，同來舉壽觴。
和王介甫明妃曲
作者：司馬光
朝代：宋

胡雛上馬唱胡歌，錦車已駕白橐駝。
明妃揮淚辭漢主，漢主傷心知奈何。
宮門銅環雙獸面，回首何時復來見。
自嗟不若住巫山，布袖蒿簪嫁鄉縣。
萬里寒沙草木稀，居延塞外使人歸。
舊來相識更無物，只有雲邊秋鴈飛。
愁坐泠泠調四絃，曲終掩面向胡天。
侍兒不解漢家語，指下哀聲猶可傳。
傳徧胡人到中土，萬一佗年流樂府。
妾身生死知不歸，妾意終期寤人主。
目前美醜良易知，咫尺掖庭猶可欺。
君不見白頭蕭太傅，被讒仰藥更無疑。
和王介甫烘蝨
作者：司馬光
朝代：宋

天生萬物名品夥，嗟爾爲生至么麽。
依人自活反食人，性喜覆藏便垢涴。
晨朝生子暮生孫，不日蕃滋踰萬箇。
透疏緣隙巧百端，通夕爬搔不能卧。
我歸彼出疲奔命，備北驚南厭搜邏。
所擒至少所失多，捨置薫燒無術奈。
加之炭上猶晏然，相顧未知亡族禍。
大者洋洋迷所適，奔走未停身已墮。
細者懦怯但深潛，乾死縫中誰復課。
黑者抱髪亦憂疑，逃入幧頭默相賀。
腥煙騰起遠襲人，袖擁鼻端時一唾。
初雖快意終自咎，致爾殲夷非爾過。
吾家篋笥本自貧，況復爲人苦慵惰。
體生鱗甲未能浴，衣不離身成脆破。
朽繒壞絮爲淵藪，如麥如麻寖肥大。
虛膓不免須侵人，肯學夷齊甘死餓。
醯酸蜹聚理固然，爾輩披攘我當坐。
但思努力自潔清，群蝨皆當遠邇播。
和王勝之雪霽借馬入局偶書
作者：司馬光
朝代：宋

勝之家本公侯貴，弱冠英才已驚世。
雒陽多士誰敢倫，千古比肩唯賈誼。
昔遭絳灌深切齒，奔走十年爲下吏。
近方抆拭出泥塗，稍學和光匿鋒銳。
會計之官豈足爲，黽勉簿書聊自庇。
王城九衢臘月尾，風雪數朝窮恣睢。
櫪間款段疲且病，借馬於人亦疲曳。
揚鞭掣轡趨省廷，刺蹙不前泥没鼻。
慨然遂有勞者歌，滿紙雄文欻軒輊。
人生榮遇有早晚，視此錙銖勿關意。
況君卓犖高出羣，異日青雲終自致。
鮮車大蓋擁驊騮，莫忘今朝乘小駟。
和王安之題獨樂園
作者：司馬光
朝代：宋

草濃初過雨，林静遠含煙。
燕引新飛鷇，荷承半墜蓮。
朋來惟有月，山見不須錢。
誰與同其樂，壺中濁酒賢。
和王少卿十日與留臺國子監崇福宮諸官赴王尹賞菊之會
作者：司馬光
朝代：宋

儒衣武弁聚華軒，盡是西都冷落官。
莫歎黄花過佳節，且將素髪共清歡。
紅牙板急絃聲咽，白玉舟横酒量寛。
青眼主公情不薄，一如省闥要人看。
和王秀才以光始自陜右遊山歸復將登少室爲詩見寄
作者：司馬光
朝代：宋

瘦馬飄颻屢往還，疲勞專爲訪名山。
須知筋力行將老，漸恐峰巒不可攀。
蠟屐早能尋勝概，彈冠悔更落塵寰。
幸依賢者爲東道，大得逍遙水石間。
和王道粹垂拱早朝王范二直閣班列在前戲成小詩
作者：司馬光
朝代：宋

霽日扶霜仗，祥煙覆曉班。
帝居回北斗，天闕竦南山。
紫殿鴻鸞肅，金門虎豹環。
蓬萊兩仙伯，迥立白雲間。
和留守相公九月八日與潞公宴趙令園有懷去年與景仁秉國遊賞
作者：司馬光
朝代：宋

今歳台星聚洛中，甘棠前後雨陰濃。
英辭唱和詩千首，高宴遊陪祿萬鍾。
木末霜繁花未落，雲間字小鴈相從。
西湖在望親朋遠，節物那堪處處逢。
和留守相公寄酒與景仁
作者：司馬光
朝代：宋

想對白衣初滿傾，執杯未飲已詩成。
懷賢孤坐悄無語，不是朝来困宿酲。
和白都官見贈
作者：司馬光
朝代：宋

齒疏鬢白兩眸昏，萬事無堪老病身。
脫粟猶霑太倉祿，法官仍忝外臺臣。
直緣迂僻求閑地，豈是孤高慕古人。
英俊滿朝皆稷契，太山何少一飛塵。
和秉國寄子駿堯夫二留臺
作者：司馬光
朝代：宋

一臺二妙日追遊，琥珀香醪白玉甌。
相下不厭賢者意，尚言執友欠龍頭。
和秉國招范景仁飲景仁不至云方作書與光論樂
作者：司馬光
朝代：宋

小桃佳李實如拳，西湖盡眼鋪芳蓮。
景仁不從鄉賢飲，爲此樂論方窮研。
周衰官失疇人散，鐘律要眇誰能傳。
近人欺衆出私意，最可閔笑房生顛。
如光初不辨宮羽，是非得失安敢專。
每煩教諭累百紙，頑如鐡石不可鐫。
王李阮胡相詆毁，各執所學何妨偏。
景仁家居鑄鬴斛，欲除民瘼恐未然。
要須中和育萬物，始見大樂之功全。
和秉國芙蓉五章·其一
作者：司馬光
朝代：宋

清曉霜華漫自濃，獨憑愛日飬殘紅。
勸君秉燭須勤賞，閶闔難禁一夜風。
和秉國芙蓉五章·其三
作者：司馬光
朝代：宋

平昔低頭避桃李，英華今發歳云秋。
盛時已過渾如我，醉舞狂歌插滿頭。
和秉國芙蓉五章·其二
作者：司馬光
朝代：宋

北方稀見誠奇物，筆界輕絲指捻紅。
楚蜀可憐人不賞，墻根屋角數無窮。
和秉國芙蓉五章·其五
作者：司馬光
朝代：宋

但見涉江求水際，豈知勝木采霜中。
微紅未肯全衰歇，正似酡顔鸖髪翁。
和秉國芙蓉五章·其四
作者：司馬光
朝代：宋

後時獨立誠難事，猶賴階庭有菊叢。
綽約霜前弄姿態，非如羣木萬株紅。
和端式十題·古木陰
作者：司馬光
朝代：宋

古木夏陰薄，蕭蕭蠧葉微。
豈無綠樹濃，愛此風煙姿。
高僧此休息，肩倚瘦筇枝。
和端式十題·垂崖鞭
作者：司馬光
朝代：宋

山竹引春根，垂透蒼崖底。
綢直老龍鬚，佶屈修蛇尾。
支郎雖畜馬，不忍裁爲箠。
和端式十題·天外峰
作者：司馬光
朝代：宋

飛鳥去不息，長空黯何極。
疏峰带夕暉，點綴秋天碧。
禪觀坐超然，相望兩沈寂。
和端式十題·寒溪石
作者：司馬光
朝代：宋

穹石正嶄巖，寒流更清急。
霜飛敗葉擁，波濺蒼苔濕。
谿僧勿劇來，沙鶴方孤立。
和端式十題·幽谷泉
作者：司馬光
朝代：宋

深谷窅無底，空聞泉水哀。
時因秋日照，微見碧縈回。
谷裏非人境，胡麻何處來。
和端式十題·春塘冰
作者：司馬光
朝代：宋

春塘含薄冰，淅瀝隱隈曲。
晴日射寒芒，柔風折哀玉。
草樹曾未知，波光已先綠。
和端式十題·汀洲蘋
作者：司馬光
朝代：宋

秋江□澹蕩，波急枝難定。
參差碧葉繁，皎潔寒花静。
幽人吟不歸，獨立汀洲瞑。
和端式十題·漁洲火
作者：司馬光
朝代：宋

漁翁繫葉舟，遠映楓林宿。
手携雙白魚，呼兒爨山竹。
深夜寂無人，明滅寒江曲。
和端式十題·煙際鐘
作者：司馬光
朝代：宋

蒼茫返照收，羃歷寒煙起。
前山黯同色，不辨峰巒美。
獨有遠來鐘，悠揚翠微裏。
和端式十題·秋原菊
作者：司馬光
朝代：宋

高原向搖落，叢菊始滋榮。
草際浮金碧，照人雙目明。
何須夭生理，玉斝泛餘英。
和聶之美重遊東郡二首·其一
作者：司馬光
朝代：宋

躍馬津亭未幾何，宦遊容易十年過。
飄颻空似隨流梗，寂寞猶爲掛壁梭。
西嶺應餘當日翠，南湖真減幾分波。
輸君尚得飛征蓋，重向春園聽舊歌。
和聶之美重遊東郡二首·其二
作者：司馬光
朝代：宋

南湖重過又逢春，官柳雖疏亦解新。
臺榭傾欹賓友散，臨風愁殺獨遊人。
和聶之美雞澤官舍詩七首·向城路
作者：司馬光
朝代：宋

村路煙欲暝，行人殊未稀。
借問往來者，營營皆有爲。
乃知市朝客，趣務良可悲。
和聶之美雞澤官舍詩七首·懷翠亭
作者：司馬光
朝代：宋

高齋對秋山，平望殊不遠。
雖違獨往心，蒼蒼長在眼。
可嗟都邑遊，終日紅塵滿。
和聶之美雞澤官舍詩七首·柳
作者：司馬光
朝代：宋

驛道苦車馬，田廬悲斧斤。
誰栽官舍前，老朽完天真。
所願明府心，庇樹如庇人。
和聶之美雞澤官舍詩七首·縣樓
作者：司馬光
朝代：宋

孤樓雖不高，足以瞰四遠。
餉婦陌頭歸，田夫桑廕飯。
敇吏省追胥，勿令農事晚。
和聶之美雞澤官舍詩七首·葦
作者：司馬光
朝代：宋

索索夕風遒，瀼瀼朝露裛。
啅雀裊寒枝，宿螢依敗葉。
眇然秋興長，坐與江潮接。
和聶之美雞澤官舍詩七首·西齋
作者：司馬光
朝代：宋

明府學既優，所聞今得施。
四境已澄清，還以書自怡。
西齋幾黄卷，治原俱在兹。
和聶之美雞澤官舍詩七首·題廳壁
作者：司馬光
朝代：宋

百里有民社，古爲子男國。
苟有愛物心，穉老皆蒙德。
爲身不爲人，鄙哉陶彭澤。
和聶之美鴈
作者：司馬光
朝代：宋

汲汲復栖栖，往來誰與期。
映雲纔可見，入霧杳難追。
羈枕夢初斷，寒閨涕已危。
冥冥遠繒繳，愧爾獨知時。
和興宗夜直聽雨
作者：司馬光
朝代：宋

□茫凍雨來，入夜勢增急。
縱横挾春風，飄灑相噴吸。
敗窗端見欺，遽有萬點入。
先生伏經編，眼冷倍昏澀。
夜分童僕倦，跛倚厭久立。
燈火爲溟濛，詩書亦霑濕。
夫君儲善價，未售不悁悒。
物華迎霽新，佳賞時將及。
囷中秫幾何，營釀須汲汲。
和范景仁夜讀試卷
作者：司馬光
朝代：宋

案前官燭墮花頻，滿目高文妙入神。
勇氣先登勢無敵，巧心後發語尤新。
好賢何啻三薫貴，求寶方知百汰真。
愚魯自非憑驥髪，崑山千里到無因。
和范景仁宿憩鶴寺
作者：司馬光
朝代：宋

回廊複閣勢縈紆，四嶺中涵一氣虛。
最愛欣欣向榮木，毎來相見不相疏。
和范景仁西圻野老詩
作者：司馬光
朝代：宋

西郊廣路浮壤黄，上天雨泣寒雲蒼。
鸞旗闟戟紛晻靄，扈從威神歸帝鄉。
田家老父眉睫白，杖藜匍匐泣路傍。
且云生逢至仁主，蠲租罷役歲爲常。
蠺收百箔桑蔽野，麻麥極望無邊疆。
去年翠華出賽雨，錦繡綿絡墟里光。
拜迎六馬負縑帛，孫扶嫗接歸揚揚。
自分謳歌畢餘景，一朝縞素安可防。
哀聲澒洞徹四極，草木慘淡顔色傷。
螻蟻衰齡不足贖，淚如飛雪空霑裳。
河縈洛貫嵩峰足，泉底寰瀛日月長。
羨門已閉屬車返，軛上空瞻金鳯凰。
和范景仁謝寄西遊行記·其一
作者：司馬光
朝代：宋

洛川秦野鬰相望，風物山河舊帝鄉。
澗底逢人問樵徑，松間繫馬宿僧房。
恨無同好攜三雅，共講前聞醉百場。
歷徧勝遊翻悵望，日邊回首遠煙蒼。
和范景仁謝寄西遊行記·其二
作者：司馬光
朝代：宋

八水三川路渺茫，翠微深處白雲鄉。
目𥉍懶拭如松液，領髪頻抓似栗房。
林壑不嫌無用物，形骸難入少年場。
緣苔躡蔓知多少，千里歸來屐齒蒼。
和趙子輿龍州吏隱堂
作者：司馬光
朝代：宋

四望逶迤萬疊山，微通雲棧落塵寰。
誰知吏道自可隱，未必仙家有此閑。
酒熟何人能共醉，詩成無事復相關。
浮生適意即爲樂，安用腰金鼎鼐間。
和運使舍人北園餞别行憩三交僧舍冒雪宿百井關見寄
作者：司馬光
朝代：宋

驪駒北上雪孱顔，韊矢前驅度漢關。
僧室松杉清照眼，驛亭煙火迥依山。
馬銜邊草枯猶瘦，鴈怯胡雲冷未還。
賤子不須回首問，鬢毛蕭颯簿書間。
和道矩紅梨花二首·其一
作者：司馬光
朝代：宋

繁枝細葉互低昂，香敵酴醾艶海棠。
應爲窮邊太寥落，併將春色付穠芳。
和道矩紅梨花二首·其二
作者：司馬光
朝代：宋

蜀江新錦濯朝陽，楚國纖腰傅薄粧。
何事白花零落早，同時不改鬭芬芳。
和道矩送客汾西村舍杏花盛開置酒其下
作者：司馬光
朝代：宋

田家繁杏壓枝紅，遠勝桃夭與李穠。
何事偏宜閑處植，無端復向别時逢。
林間暫繫黄金勒，花下聊飛碼碯鍾。
會待重來醉嘉樹，只愁風雨不相容。
和道粹春寒趨館馬上口占
作者：司馬光
朝代：宋

殘臘尚要春，清寒更著人。
雪華猶惜别，物意倍添新。
雲壓宮城重，風調玉漏勻。
行遊宜結轡，九陌未多塵。
和道粹雪夜直宿
作者：司馬光
朝代：宋

天祿凝嚴近紫臺，書幃夜對雪華開。
層樓直倚寒空出，清漏還從深殿來。
薄夢不成冰柱折，曉光先到玉花催。
兔園終是諸侯事，虚費相如能賦才。
和邠守宋度支來卜居與南園爲鄰
作者：司馬光
朝代：宋

弱冠交遊鬢髪蒼，飽諳官况好深藏。
閑居共買一壥地，盡老常依數仞墻。
雖喜卜鄰同晏子，尚慚推宅異周郎。
何時税此憑熊駕，倚仗相迎立路傍。
和邵不疑校理蒲州十詩·惜花亭
作者：司馬光
朝代：宋

春意復蹉蛇，園林日愁寂。
枝邊綠陰重，砌下紅英積。
兹亭花最繁，飄零尤可惜。
和邵不疑校理蒲州十詩·槐軒
作者：司馬光
朝代：宋

□□軒已幽，況復植宮槐。
簷外陰沉綠，南山雨氣來。
逍遙不知久，驚此黄花開。
和邵不疑校理蒲州十詩·涌泉石
作者：司馬光
朝代：宋

蒼然片石寒，百道飛泉吐。
高堂忽蕭颯，坐失炎蒸苦。
蛟龍卧欲飛，仰噀秋空雨。
和邵不疑校理蒲州十詩·涼□
作者：司馬光
朝代：宋

□□□□□，□□□□□。
清風滿四境，豈獨華榱下。
不若楚臺人，披襟獨蕭灑。
和邵不疑校理蒲州十詩·碧樓
作者：司馬光
朝代：宋

烟瓦疊琉璃，危樓半空倚。
歌鐘奉高宴，聲來碧雲裏。
日暮天四垂，黯澹如秋水。
和邵不疑校理蒲州十詩·竹軒
作者：司馬光
朝代：宋

茂密正當軒，欹垂欲侵案。
風枝忽交戛，月影爭凌亂。
誠嘉君子心，匪直林亭玩。
和邵不疑校理蒲州十詩·翠樓
作者：司馬光
朝代：宋

條山翠氣横，隱嶙秋空窄。
危樓雨初度，卷幌延佳色。
撲撲滿前軒，嵐光真可摘。
和邵不疑校理蒲州十詩·芙蕖軒
作者：司馬光
朝代：宋

荷花爛漫紅，不見方塘水。
嶣嶤結飛閣，苒惹清香裏。
露重忽欹側，翩然翠禽起。
和邵不疑校理蒲州十詩·靜齋
作者：司馬光
朝代：宋

□□□□□，□□□□□。
聊窺碧甃缺，寒草生歷歷。
時聞山鳥呼，未得全幽寂。
和邵不疑校理蒲州十詩·飲亭
作者：司馬光
朝代：宋

飛蓋名僚集，臨流芳宴開。
縈紆漱文石，次第傳清杯。
迴波亦多意，并泛落花來。
和邵堯夫安樂窩中職事吟
作者：司馬光
朝代：宋

靈臺無事日休休，安樂由來不外求。
細雨寒風宜獨坐，暖天佳景即閑遊。
松篁亦足開青眼，桃李何妨插白頭。
我以著書爲職業，爲君偷暇上高樓。
和邵堯夫年老逢春
作者：司馬光
朝代：宋

年老逢春春莫咍，朱顔不肯似春回。
酒因多病無心醉，花不解愁隨意開。
荒徑倦遊從碧草，空庭慵掃自蒼苔。
相逢談笑猶能在，坐待牽車陌上來。
和邵堯夫秋霽登石閣
作者：司馬光
朝代：宋

飛簷危檻出林端，王屋嵩丘咫尺間。
獨愛高明遊佛閣，豈知憂喜滿塵寰。
目窮莽蒼纖毫盡，身得逍遙萬象閑。
暇日登臨無厭數，悲風殘葉已珊珊。
和邵興宗秋夜學舍宿直
作者：司馬光
朝代：宋

直舍逍遙度清夜，暫投逢掖解儒冠。
高樓影背星河轉，疏竹氣兼風露寒。
籬下黄花新蘂亂，門邊碧柳舊株殘。
折腰把板今無有，勿似陶潛遂棄官。
和錢君倚日本刀歌
作者：司馬光
朝代：宋

昆吾道遠不復通，世傳切玉誰能窮。
寶刀近出日本國，越賈得之滄海東。
魚皮装貼香木鞘，黄白間雜鍮與銅。
百金傳入好事手，佩服可以攘祅凶。
傳聞其國居大島，土壤沃饒風俗好。
其先徐福詐秦民，采藥淹留童丱老。
百工五種與之俱，至今器用皆精巧。
前朝貢獻屢往來，士人往往工辭藻。
徐福行時書未焚，逸書百篇今尚存。
令嚴不許傳中國，舉世無人識古文。
嗟予乘桴欲往學，滄波浩蕩無通津。
令人感嘆坐流涕，鏽澀短刀何足云。
和錢學士呈邵興宗
作者：司馬光
朝代：宋

霜露蒼蒼宰樹高，累茵列鼎重鴻毛。
蒹葭自幸猶依玉，髖髀何能學奏刀。
才薄無由禆覆燾，命奇不得報劬勞。
平生念此心先亂，蓼蓼難分莪與蒿。
和陳殿丞芍藥
作者：司馬光
朝代：宋

化工餘巧惜春殘，更發濃芳繼牡丹。
檀點藏心殷勝纈，異香迎鼻酷如蘭。
瓊樓窈窕仙家宅，雲葉低垂醉裏冠。
自有殊功存藥錄，不當獨取鄭詩看。
員村坂
作者：司馬光
朝代：宋

穹谷鬰盤紆，河瀕陜北隅。
泉流涓不絕，岡勢儼相扶。
初旭紛高下，空煙似有無。
石灘醒耳快，嶠樹脊雲孤。
天霽嵐光活，人稀草色蘇。
牧兒歌自若，樵子遠相呼。
壞道傍連傳，空城右指虞。
窮巖今寂寞，蔓草只荒蕪。
野店寒餐澀，山程瘦馬瘏。
物華供興趣，亦是慰崎嶇。
哭公素·其一
作者：司馬光
朝代：宋

負書遊上國，拾芹取榮名。
雅度津涯闊，高文風雨驚。
忘懷飜得謗，縱酒遂傷生。
忍使泉臺客，悁悁不自明。
哭公素·其二
作者：司馬光
朝代：宋

丹旌倚輤車，榮辱盡虚無。
半道驊騮頓，先秋蘭雨枯。
兒癡纔過齓，親老不勝扶。
家事今蕭瑟，寧將未第殊。
哭劉仲邍·其一
作者：司馬光
朝代：宋

天下才無幾，夫君獨患多。
高文粲列宿，英辯瀉長河。
榮宦成朝夢，浮生度尺波。
舊僚空執酒，相與淚滂沱。
哭劉仲邍·其二
作者：司馬光
朝代：宋

昔醉金明渚，今来慧辯祠。
當年笑相視，此日哭殊悲。
天迥川原凈，風高草木衰。
江梅靈氣在，泉下復相知。
哭尚潁
作者：司馬光
朝代：宋

操業五常備，艱難六極全。
仲尼難語命，禆竈不知天。
弱女飄何許，遺文散莫傳。
官輕史不錄，後世孰稱賢。
哭馬承之
作者：司馬光
朝代：宋

平生千里别，書問亦常来。
隼拂秋雲擊，鸞兼霏霧迴。
曏無高世藝，安見出倫才。
有紙盈箱箧，扃封不忍開。
喜孫器之來自共城
作者：司馬光
朝代：宋

取友不無人，愛君天性真。
遠尋窮巷宅，未拂滿衣塵。
主禮貧尤重，交情别更親。
誰家釀醇酒，盡醉準衣巾。
喜張聖民得登州
作者：司馬光
朝代：宋

晝日少閑暇，中宵夢亦勞。
符移空浩浩，榜楚鎮謷謷。
敢說今求郡，番思昔坐曹。
羨君乘五馬，東去一何高。
喜才元過洛小詩招飲
作者：司馬光
朝代：宋

素髪各垂領，舊交相見稀。
不唯春物好，况是錦衣歸。
洛社凍醪熟，伊魴絲鱠肥。
南軒已灑掃，命駕不須違。
喜景仁直秘閣
作者：司馬光
朝代：宋

延閣屹中天，積書雲漢連。
神宗重其選，國士此爲偏。
夫子岷嶓秀，聲名俊造先。
清標峻不極，勝氣駛無前。
待價猶懷璧，臨岐肯著鞭。
介推不求顯，張季久方遷。
玉檻鉤陳上，丹梯北斗邊。
帝容瞻日角，宸翰照星躔。
職秩曾無貴，光華在得賢。
公卿殊未晚，尚少買臣年。
喜李侍郎得西京留臺
作者：司馬光
朝代：宋

賤子何爲者，栖栖今二毛。
滄波浮片葉，大塊載秋毫。
利物物何補，營身身已勞。
羨君遺世網，脫屣一何高。
喜雨三首呈景仁侍郎兼獻大尹宣徽·其一
作者：司馬光
朝代：宋

累日增煩暑，通宵結薄陰。
蒼茫變風色，散漫作春霖。
野店垂楊重，僧房綠篠深。
疏慵尤得趣，閉戶擁重衾。
喜雨三首呈景仁侍郎兼獻大尹宣徽·其三
作者：司馬光
朝代：宋

麥田正塵坌，桑徑忽滂沱。
比屋起相吿，荷鋤行且歌。
園林半扃鎻，車馬絕經過。
大尹愛民物，何妨喜更多。
喜雨三首呈景仁侍郎兼獻大尹宣徽·其二
作者：司馬光
朝代：宋

漠漠春雲合，爞爞旱氣收。
人心方有望，時雨不須求。
豈獨老農喜，仍令惡客留。
洛城花未謝，作意更同遊。
喜雨八韻呈明叔
作者：司馬光
朝代：宋

藴隆亦太甚，薈蔚不朝隮。
直可憂秋廪，非徒病夏畦。
民心或能徹，天造固難稽。
黯淡雲纔蔟，滂沱日未西。
衣襟坐來冷，城闕望中迷。
園筍新梢活，庭蕉濕葉低。
響從窗破紙，行喜屐生泥。
昨旦煩相報，憑君謝竹雞。
噴玉潭
作者：司馬光
朝代：宋

千尺崖頭一派清，古今不絕墜峥嶸。
長風卷起散巖壑，此日方知噴玉名。
四月十三日立夏呈安之
作者：司馬光
朝代：宋

留春春不住，昨夜的然歸。
歡趣何妨少，閑遊勿怪稀。
林鶯欣有託，叢蝶悵無依。
窗下忘懷客，高眠正掩扉。
園中書事二絕·其一
作者：司馬光
朝代：宋

芳洲晚日鮮，曲岸新雨好。
紅薇點圓荷，金䔲出幽草。
園中書事二絕·其二
作者：司馬光
朝代：宋

坐嗅白蓮蘃，卧看青竹枝。
閑齋不成寐，起讀聖俞詩。
園櫻傷老也·其一
作者：司馬光
朝代：宋

園有繁櫻，圃有肥菁。
我酒既清，我殽既馨。
我友戾止，聊以娛情。
今我不樂，日月其徑。
園有穠李，圃有肥杞。
我酒既旨，我殽既美。
我友戾止，改憂爲喜。
今我不樂，年其有幾。
園櫻傷老也·其三
作者：司馬光
朝代：宋

悠悠汎舟，載縱載横。
白日將傾，飄風載驚。
嗟我老矣，髪脫齒零。
胡爲百憂，勞此餘生。
園櫻傷老也·其二
作者：司馬光
朝代：宋

園有弱柳，圃有肥韭。
我酒既有，我殽既阜。
載笑載歌，以宴我友。
今我不樂，年其無久。
坐船
作者：司馬光
朝代：宋

使君張皂蓋，高宴碧湖心。
苒蒻牽菱蔓，夷猶泊柳陰。
晚風侵坐冷，春浪沒篙深。
倒載歸何晚，波間夕照沈。
垂柳
作者：司馬光
朝代：宋

天意清和二月初，春風不動整如梳。
陶潛宅外時無此，想更蕭條不易居。
執酒
作者：司馬光
朝代：宋

執酒勸君君盡之，今朝取醉不當疑。
好風好景心無事，閑利閑名何足知。